
PRAEFATIO. 


Tbe Jobi et Canticum Canticorum peculiaria sacrae 
hebraeorum poeseos dramaticae sunt specimina, sed 
quum in illo non solum personae agentes, sed 
etiam tum anteriora, tum ulteriora Jobi fata prosa 
oratione sint exposita, in hoc nisi poeticum tex- 
tum (duabus intermediis indicationibus, quarum 
una VIII, 5 perexigua est, distinctum) prae oculis 
habemus, idque praecipua causa difficultatis in 
Sacro poemate explanando. antiquitus fuit. Recen- 
tiora tempora singulis sacri poematis locis multum 


certe lucis attulerunt, sed, quoad totum, vel male 


— VI — 


sarcitum, partibus inter se aegre cohaerentibus, 
vel omnino nexum abhorrens hucusque apparet, 
difficultasque recte ejus exponendi adeo magna est, 
ut vir aetatis nostrae in sacris libris explicandis 
facile princeps, Franciscus Delitzsch, minime haereat 
in ipso initio sui Commentarii * fateri ,,Canticum 
Canticorum omnium sacrorum scriptorum esse longe 
difficillimum semperque in eo manere loca incerta, 


quibus intellectis poematis aenigma facilius solveretur*. 


Ad meam explicandi rationem, unum totum- 
que opus est, neque alis documentis, post tot 
excellentissimorum virorum labores °, interpretatio 
mea, nisi hebraicae linguae genio et legibus verbo- 


rumque contextui inniti habuit. Voces uniuscujusque 


1 Biblischer Commentar über die poet. Bücher d. Alten Testaments 
von Franz Delitzsch, 4-ter B. Hoheslied u. Koheleth. Leipz. 1875. 


2 "Vide Lehrbuch der historisch-kritischen Einleitung in die kanoni- 
schen und apokryphischen Schriften des alten Testaments von Carl Friedrich 
Keil. Leipz. 1873, рр. 394—399 ibique adjice: Das Buch Ruth’ und das 
Hohe Lied im Urtext nach neuester Kenntniss der Sprache behandelt, 
übersetzt, mit Anmerkungen und einem Glossar versehen von Andreas 


Raabe. Leipz. 1879. 


t s 


а v. 


ihid 


— YI — 
versus literate translatas excipit tum ipsius, tum nexus 
ejus cum sequentibus operis partibus explanatio, quibus 
etiam quae ad has bene intelligendas conducere 
mihi visa sunt praemittuntur, argumentis locorumque 
analogorum indicationibus passim in annotationibus 
adjectis. Quae historiam naturalem, geographiam cet. 
sacri poematis spectant, benevolus lector in clarissimi 
Delitzschii opere luculentissime exposita inveniet; 
quumque in hoc omnes clarorum interpretum opinio- 
num diversitates exhibeantur, has etiam in meo opus- 
culo repetere supervacaneum duxi. Quae igitur mihi, 
sicut omnibus aliis interpretibus, cum Delitzschio sint 
communia, haec in annotationibus et interpretatione 
silentio praeterii; quae vero nova recte protulisse mihi 
visus est, in rem meam verti et indicavi, quae minus — 
ab his in sacris vocibus translatis recessi, in majoris 
momenti occasionibus breviter ratione, ubi id a me 
recepto sensui firmando magis necessarium visum est, 
apposita. Mysticum et symbolicum poematis valorem 


in interpretatione haud tetigi, quum fundamento 


— Vill 


omnis sanae é¢ygcewe philologica explanatio esse 


debet huicque in praesentia praecipue operam dedi. 

Quamquam vero omnia sacrorum librorum arche- 
typa, eximia in haec britannicae biblicae societatis 
pietate, unicuique parabilia sint neque horum praestan- 
tissima hahniana editio ad rariores libros pertineat, 
majori tamen legentium commodo, etiam archetypum 
sacri poematis nostri in eodem opusculo excudendum 
curavi vocalium atque accenfuum signis omissis, si- 
quidem parvulus hic liber non tironum proprie in 
hebraicis literis, sed consummatorum potius philolo- 
gorum usui et judicio destinetur. 

Deus Optimus Maximus faciat ut mea etiam 
opella, qua Sacro Scripto recte intelligendo candido 
alacrique animo insumpta, pro virili, aliquam lucem 
afferre volui, grate et benigne a Sacrarum Literarum 


cultoribus accipiatur. 


7 


INTERPRETATIO. 


————- =>. — инь аа Е 


> 


T 
t 


[1. CANTICUM CANTICORUM 


SALOMONIS OPUS. 
I. 


Interiora atria regiae Salomonis. Salomo, reginae et puellae 
aulicae. Omnes assident contristatae Sulamithidi, quae nuper 
in regium gynaeceum advecta, separata a viro suo, nullum 
consolationi atque delectamentis dat locum. Quod ad personam 
Sulamithidos attinet, haec, e Sunemo oriunda 3, possestrix modici 
fundi erat, qui in vicinia Engaddae (1, 14), in regione montana, e 
vineto (П,15) et pascuo, quod capris et ovibus ejus nutriendis 
sufficiebat, constabat (I, 8); habebat praeterea. domunculam 
(V, 2—6) et hortulum, in convalle, montano torrente irriguum 
arboribusque et floribus amoenissimis consitum (I, 14; VI, 11; 
VII, 13—14), qui cum vineto conjunctus esse videtur (Il, 1 5). Haec 
dos Sulamithidos fuit, quam fratres ejus, post matris mortem, a 
priore hujus marito nati, ob eamque rem in eam severiores (I, 6; 
VIII, 8, 9), sorori suae, rato videlicet tempore, tradiderant. Ibi 
solitaria (II, 8— 17), parvis domesticis suis rebus incumbendo, 
habitabat, donec a juvene quodam, vicino (VIII, 5) monticola et 
pastore (II, 8, 9; IV, 8; I, 7; VIII, 14; VI, 2, 3), quem adhuc vi- 
netum custodiendo viderat (Т, 6), deamata, ab hoc in matrimonium 


ducta esset (IV, 16; V, 1), postque paulum a rege, qui cum nobi- 


3 Vide annot. ad VII, 1. 


2 CANTICUM CANTICORUM I, 2-4, 


lium suorum comitatu (VI, 12) in haec loca excurrerat, fortuito, 
absente viro, conspecta (VI, 11, 12; VII, 1) in regiam domum 
se translatam inopinanter vidisset. Mores sancti et pulchritudo 
Sulamithidos deleniverunt regem, sed hanc neque amor regis, 
neque honores, neque magnificentia regni vel minime permovent: 
pia uxor nisi de dilectissimo viro suo cogitat, hunc habet in 
ore et in mente, ad hunc perpetuo omnibus animi affectibus 
fertur. Incassum reginae et puellae, amorem regis suadendo, 


operam impendunt: Sulamithis respondet sequentibus. 


SULAMITHIS, 


2. Deosculetur me ille (sc. vir meus) ex osculis 2. 
oris sui (osculis, quorum unumquodque novis semper deli- 
ciis scatet; jn partit.), quoniam meliores amores tui 
(o tu deliciae meae!) sunt vino. 3. Odore * — olea tua a, 
sunt praestantia: oleum suave si effunderetur, tale est 
nomen tuum (odoriferum чтит”, quod largiter in regia 
domo profunditur, nil est prae dulci femulentia, quam 
experire me faciunt tui amores: haecque regalia aro- 
mata quid mihi valent? Aroma praesentiae tuae illibatum 
et perfectum est: ipsa prolatio nominis tui nisi forte 
cum odoratissimo effuso liquore comparari potest); ideoque 
amanter gesserant se erga te puellae (jure placebas 
omnibus puellis ante quam me uxorem duxisses). 4. Trahe + 


^ Del.: odoratui (olfactui). Sed quum alterum hemistichium prioris 
sententiam (quae est: omne tuum, sicut et ipsa tu, est praestans) firmat 
et explet, pondus valoris hujus necesse est cum aliis interpretibus non in 
mb, sed potius in שמניך‎ agnoscere, quod vertendo feci, praesertim, 
quum n plane et distincte non sensu odorandi, sed odoris, occurrere 
solet. Conf. lexica. 


$ Conf. v. 3. 


1, 4, CANTICUM CANTICORUM 3 


me post te, curramus ° (educ me ex his locis te ubique 
secuturam, celeri fuga servemus nos). Introduxit me 
rex in conclavia sua, at exsultemus, quaeso, et gaudio 
perfundamur in te (tuque, neque alius quis, fons gaudii 
nostri, mei scil. fecum conjunctae, esto), praedicemus 
amores tuos prae vino ' (collocavit me rex in penetralibus 
suis, sed angore et aegritudine hic me confici scias: 
eripe me, exsultemus, fac ut gaudio et mutua voluptate 
perfundamur, ut praedicare nobis fas sit mullo potius 
delicias nostrorum amorum, quam regale vinum, quod prae 
his nullum mihi valorem habet *). Recte (merito) amanter 
gesserant se erga te tum aequales meae, tum qui 
te noverat (jure placebas omnibus). 


6 Secundum masoreticos accentus: /rabe me, post te curramus, 
absentia tamen copulativi et ipse verborum tenor suadent то TMN non 
ad נרוצה‎ , sed ad משכני‎ referre, versusque membrum sic tum animum 
Sulamithidos viro suo vel maxime devotum, tum sequi hunc alacriterque 
omnes vires fugae communi impendere paratissimum demonstrat, quod 
etiam sequenti membro confirmatur, solumque נרוצה‎ absque adjectis vim 


orationi Sulamithidos impertit singularem. 
7 jn in jb est comparativum referturque ad נזכירה‎ . 


в Plurales נגילה‎ et נזכירה‎ sunt plurales emphatici sive reflexivi 
sensu num. sing. ad analogiam, quae, quamvis in hebraica rarior, apud 
omnes, ni fallor, humanas linguas obtinet annotationique ad 2. b). $ 108 
praestantissimi Ges.-Kautzschii operis * supplendae, si quid video, inserviunt. 
Forma horum pluralium nihilominus e praecedente נרוצה‎ sine dubio 
fluxit, quum, postquam semel communis cum marito suo fugiendi actionis 
desiderium Sulamithis enunciaverit, cetera, vel quae ad eam proprie specta- 
rent, vi affectus correpta, pluraliter, ut cum amico suo communia, uno 


eodemque tenore enunciare non potuit quin pergeret. 


Wilhelm Gesenius' hebräische Grammatik. Nach E. Rödiger völlig umgearbeitet und 


herausgegeben von E. Kautzsch. Leipz. 1878. 


ыа 


CANTICUM CANTICORUM L 5-7, 


Tali obstinatione amoris erga rusticum maritum commotae 
reginae mirantes oculos, non sine aliquo despectu, in Sulamithida 
conjecerunt, quem intuitum haec, ad suffuscam faciem suam 
referendo, quum gynaecei feminae, ut quae a fervidioribus 
radiis solis defenderentur, candidiores vultu essent, ipsa candida 
ingenio, rationem nigredinis atque germanae formae suae ingenue 
regiis feminis refert, moxque ad cogitationes de viro suo, quem 
imaginatione quasi praesentem sibi effecerit, naturaliter recurrit. 


5. Nigra sum ego, attamen non indecora, 0 5 
filiae Hierosolymorum, ceu tentoria cedraeorum (gen- 
tis nomadum araborum, quorum tentoria pannis e nigra 
vel suffusca.lana confectis obduci solebant), ceu aulaea 
Salomonis (regales papiliones, quorum magnum pretium 
extra omne dubium erat). 6. Nolite me mirari, quod 6 
ego suffusca sim, quod acri aspectu suo adusserit me 
sol: filii matris meae succensuerunt mihi/— vinetum 
proprium meum custodiendo non servavi (memet ipsam, 
animi mei scil. affectus non servavi, dum juveni ibi primum 
conspecto, cui postea desponsa fuerim, jam tum eos reddi- 
dissem; conf. УШ, 12). 7. O! indica, quaeso, tu quem 7. 
deamat anima mea, ubi nunc pascis tuum gregem, ubi 
recubare hwne facis meridie, nam cur sim ut femina 
velata ad greges sociorum tuorum? (cur induam spe- 
ciem te quaerentis alicujus meretricis, quae, simulata pudi- 
citia, percurrendo pascua, pastoribus pelliciendis studet?) ° 

Sulamithis, haec proferendo, vehementiori affectu perculsa, 
videt se reapse jam jam quaerentem amissum conjugem inde- 
corumque statum suum in hoc quaerendo pertimescit. Indignabundae 


9 Vide Del. ad 1. 


RR 

L 8, CANTICUM CANTICORUM 5 


reginae quum animadvertunt Sulamithida pastorem regi anteponere, 
quamvis indignationem, urbaniore loquendi modo (duo dat. ethici) 
eximiamque pulchritudinem suam agnoscendo, comprimere quasi 


voluissent, suadent ei—ire et pastorum vitae conditionem amplecti. 


CHORUS REGINARUM ET PUELLARUM. 


8. Si tunon sapis tibi (apud te, quod penes te est, 
contra quod non innitimur, quum in praesente rerum tuarum 
conditione de regali magnificentia et dignitate idoneam no- 
tionem colligere non possis, si veram conditionem tuam coram _ 
rege non est ut intelligas) abi sis ad vestigia gregis (abi < 
hinc, ut gregem tuum inguiras) et pasce, hoc invento, 
capellas tuas ad habitacula (tentoria) pastorum. 


Dicendo haec, reginae et puellae magnitudinis et dignitatis 
Salomonis bene consciae erant, minime tamen intelligebant quid 
rex de ea sentiret quantoque in eam amore afficeretur. Minime de 
separatione sui ac Sulamithidos cogitans, Salomo pulchritudinem 
ejus extollere tentat digniterque ornare eam promittit. — Aegyptia 
equa, cui a se deamatam Sulamithida comparat, habet jam, ad 
sensum nostrum, qui obtusior ad veritatem in rerum natura 
percipiendam est factus, nescio quid absonum; comparatio 
tamen nil de nativa pulchritudine sua perdit, quum nullum 
animal, neque pulchritudine, neque impigritia, neque in melius 
excolendi facultatibus, neque fide in hominem equo praeferri 
potest, similique jure pulchra et intrepida, quaeque subigi ab 
alieno viro non patitur (quod est praecipuum) femina cum 
praestantissima equa hic, ut vir fortis apud omnes nationes 


cum leone, comparatur 11, 


19 Notetur peculiaris usus dat. eth., qui, quoad sensum, gallico 
s'il vous plait, anglico please, if you please, plane respondet. Conf. II, 10, 15, 17. 
11 Conf. D. ad 1. 


CANTICUM CANTICORUM 


SALOMO, 

9. Equae in curribus Pharaonis compono te, 0 
amica mea (gratia immunitati conjuncta in te quasi gene- 
rosam Pharaonis curruum equam video). 10. Decent genae 
tuae in orbulis, collum tuum (decet) in margaritarum 
lineis: 11. orbulos auri (aureos) faciemus tibi cum 
punctis argenti (argenteis, — aureos orbulos argenteis 
punctis distinctos faciendos tibi curabimus; quumque pulchra 
et generosa sis, digna es ut genae tuae et collum prae- 
stantissimis ornamentis, nempe genae sumptuose fabricatis 
orbulis, e capillis in has dependentibus °, et collum pretio- 
sissimis sertis margaritarum collustrarentur. — Hoc desi- 
derium ornandi Sulamithida regi imagine generosi equi, cui 
phaleris distinguendo ubique, apud orientales vero populos 
praecipue, opulentiores homines student, est suggestum). 


SULAMITHIS. 

12. Donec rex in consessu suo, nardus mea 
edet odorem suum (dum rex im consilio suo praesidet 
et regil, nardus mea suavissimum odorem suum minime 
perdet, i. e. marito meo unice et semper delectabor. 
Sulamithis repetit comparationem сит suavissimis odo- 
ribus quibuscum praesentiam viri sui jam v. 8 compara- 
veral. Sensus hujus versus et duorum sequentium est: 
auctoritate et potestate regia, salus cujus, ut imperio 
ejus subjectae, mihi vel maxime cordi est, pro certo affirmo 
semper mihi virum meum dulcissimum fore, quasi diceret : 


12 Del. ad 1 


- 


- 


- 


0 


1, 


2, 


13 


14 


15 


16 


17, 


I, 13 — 17. CANTICUM CANTICORUM 7 


per regem, regia auctoritate juro — ?). 13. Fasciola 
myrrhae (myrrha fasciola involuta) dilectus meus est 


mihi, quae inter mammas meas (in meo sinu) sem- 


per commorabitur “; r4. racemus сурп dilectus 


meus est hortorum patriae meae Engaddae. 


SALOMO., 


1 5. Ecce te pulchram, amica mea, ecce te pulchram. 
Oculi tui columbae sunt (en, quam pulchra fu es, quam tu 


* Ig 15 

es pulchra. Oculi tui columbarum venustatem referunt ™). 
Sulamithis respondet: si pulchra sum aliis, mihi vir meus 
quaeque illius sunt unice arrident. Auras rurales, non regiae aera 
ducere meum est: opacae cedri et cupressi solent nobis esse pro 
domo, ipsa ego non sum nisi 1105 pratensis, qui extra prata evanescit. 


SULAMITHIS, 


16. Ecce te pulchrum, mi dilecte, atque etiam 
perjucundum (ecce tu pulcher, mi conjux, es atque etiam 
pergratus, tuque unice acceptissimus mihi es, — nostraque 
vivendi ratio ipsaque loca, ubi nati, ubi adulti sumus, extra 
quae vila non mihi vila esset, nil cum regali pompa et 
magnificentia commune habent), etiam lectus noster vires- 
cens est (e virescente graminis herba constat), 17. trabes 


13 Sub 30% convivium vulgo intelligunt, quae significatio, quamvis 
etymologia innitatur (33D), cassa sensu mihi videtur, praesertim quum 
eadem etymologia voci strictiorem significationem consessus, concilii praebeat. 
Praedicatum prioris versus membri est facillime subintelligendum impf. יהיה‎ 
(minime mn), quod actionem simpliciter futuram (Ges. $ 127, 1), perf. 
vero jnj secundi membri ¿vegymos actionem quae, in praeterito initio 
capto, est duratura ($ 126, 4), denotat. 

14 V. Del. ad 1. 

15  Comparationem hic et IV, 1 interpretes Sulamithidos oculorum 
cum columbarum oculis esse voluerunt, non animadvertentes ejus oculos in 
plenissima imagine cum ipsis columbis V, 12 comparari. 


8 CANTICUM CANTICORUM П, 1-4, 


domorum nostrarum sunt cedri vivae, lacunaria nostra 
cupressi ! II, 1. ego sum colchicum autumnale п, 1. 
Saronis (planitiei Saronensis), aliquod lilium convallium. 


SALOMO. 

2. Ut lilium inter spinas, sic amica mea est 2 
inter omnes filias (quam lilia pulchritudine sua praestant 
sentibus et spinis, sic mea amica praestat omnibus puellis, 
omnes scil. puellae si tecum compararentur, deformium 
spinarum speciem praestitissent). 


SULAMITHIS, 


3. Ut malus inter arbores silvae, 
meus (meus conjux) est inter omnes filios (jucunditate 
sua conjux meus est mihi id quod malus, quae, modeste 
umbrosa, simul reficientes et sapidos fructus praebet: ut 
nutriciam malum omnibus arboribus, sic conjugem meum 
omnibus hominibus praefero). Sub umbra ejus (hujus 
mali) delectabar et considebam (cum animi delectatione 
considebam), atque fructus ejus quam suavis fuit 
palato meo. 4. llle inducebat me in domum vini + 
et vexillum ejus super me fuit— amor (cum illo sub 
umbrosa malo, nempe sub qua ipse natus est ™, consi- 
dendo, jucundissime vires meas reficiebam, ille me vino, 
quod non mihi alienum, non regale, ut hic ™, sed ge- 


17 sic dilectus з, 


16 Enunciando similia, Sulamithis minime vitae rusticae simplicitati 
cum magnificentia regiae domus confligendae studet, neque aliud quicquam 
nisi hanc a natura sua prorsus alienam esse demonstrare contendit. 

17 Del. ad 1. 

48 Conf. VIII, 5. 

49 Cont. L 2 et 4. 


П, 5—7, CANTICUM CANTICORUM 9 


nuinum | nostrum fuit, illibatis scil. voluptatibus, per- 
fundebat, neque quemlibet metui, quum sub ejus tutela, 
s quae ipsa amor fuit, commorata sim)... 5. Suffulcite me 
uvarum libis, sublevate (recreate) me pomis malorum, 
nam aegra prae amore sum (Sulamithis quum amorem 
et consuetudinem conjugis, quocum adeo felix erat, in 
mentem revocaverit, in eo est, ut animo prope deficeret, 
seque ad astantes reginas, quas, ipsa innocens, aegritudinis 
suae socias aestumat, convertit precando ut refrigerantibus 
libis et pomis opem sibi ferrent; memoria ante actorum 
lam stricte in illa cum ipsa existentia sua est conjuncta, 
e. ut pergat haec vividioribus coloribus depingere)... 6. Laeva 
manus ejus sub capite meo erat (capiti meo supposita) 
et dextera ejus amplexabatur me!?— (Quum recordatio 
amorum conjugis, quamvis urgentibus animi doloribus 
conjuncta, unica in praesentia salus miserae esset, obse- 
crat porro reginas et puellas ne se interpellent, utque, 
summum in praesentia bonum suum venerando, patiantur 
haec dulcissima quasi animi somnia coram iis referri, 
donec referendi vires plane se defecerint ipsaque sua 
sponte haec denuo referre inceperit; moxque repetit 
tempus, quod nuptiis suis non ita longe, ut apparet, 
7. praecesserat). 7. Obtestor vos, filiae Hierosolymorum, 
per dorcades aut per cervas campi (obsecro vos per 
omne quod in rerum natura liberum venustumque aspectu 
hominum oculos delectat et rapit): non suscitate neque 
exsuscitate amorem, donec ipse (amor scil.) indulserit.... 


20 Conf. VII, 13. 


10 CANTICUM CANTICORUM П, 8-13, 


(Animo collecto, narrat ut conjux, ante quam sponsus suus 
factus esset, mane hanc in domuncula sua obdormientem e 
somno expergefecerit exque domuncula ad conversandum 
secum elicuerit). 8. Vox dilecti mei (audio vocem mei di- 
lecti). Ecce illum advenientem, lum, qui saliens est 
per montes, trajiciens per altitudines (cui meque mons, 
neque ulla altitudo impedimento quin viseret me fuerant) — 
9. persimilis est dilectus meus dorcadi vel pullo cer- 
vorum—ecce eum stantem extra post (pone) parietem 
nostram (domus nostrae), introspicientem a fenestris 
(intus per fenestram * introspicientem), micantem а can- 
cellis (per cancellos fenestrae). 1o. Exorsus est amicus 
meus et dixit mihi: surge sis ?, amica mea, pulchra 
mea, et exi, quaeso ®, тт. nam ecce frigus praete- 
rit, imber praeterlapsus est, abiit sibi (suam viam), 
12. flores conspiciuntur super terra, tempus vites 
putandi advenit * et vox turturis auditur in regione 
nostra. 13. Ficus jam condiit (aromatico succo implevit, 
rubescere fecit) grossulos suos, et vites sunt flos (flore 
et gemmis coopertae sunt), edunt odorem (ficus scil. et 

21  תונלח‎ est, mea quidem sententia, sic dictus plur. categoriae. 
similiter ac nna УП, 14, domunculaque Sulamithidos simul et 
cubiculum jus fuisse apparet. Haec si etiam plures fenestras atque 
januas habuisset, unius tamen fenestrae hic, ut VII, r4 unius januae, 
ratio, sine dubio, habetur. 

22 Vide annot. ad I, 8. 

23 Dictum per anticipationem, quasi dixisset: en flores apparuerunt— 
vites cito putandae erunt, et tu restabis usque? Forma et usus vocis 
זמיר‎ vetant huic significationem cantus avium tribuere. Vide Ges. — 

П, 14— 17, САМТІСОМ CANTICORUM 11 


vilis). Surge, quaeso °*, amica mea, pulchra mea et 
veni tibi (veni sis, veni, quaeso “). — Quum Sulamithis 
ad haec non responderet, amicus suus jocose dicil suam 
columbam, sc. Sulamithida, in aliquo rupium foramine, 
in aliquo montium dejectu sese abscondisse, ideoque eo 
14 magis ei evocandae incumbendum putat). 14. Columba 
mea est in rimis rupis, in asylo dejectus montani: 
da mihi videre faciem tuam ?, da mihi audire vocem 
tuam, quia vox tua dulcis et aspectus tuus decorus 
est. (Quum neque haec profuerunt, amicus Sulamithidos 
ad astutiam refugit exclamatque vulpeculas hortulos 
puellae devastare ad hasque arcendas praetereuntes quasi 
ts. advocat:) 15. ,,Comprimite nobis vulpes, vulpes par- 
vulas vastantes vineta, vineta vero nostra sunt flos 
is. (florent et germinant)!**—16. Dilectus meus est mei et 
ego illius *, pascentis gregem suum in liliis * (in prato 
liliis abundante. Dilectus meus, qui mei est, ut ego illius 
sum, nulla vi a me distrahi potest, jamque tum non potui 
quin ad eum foras non exiissem.— Abeunti mandat Sula- 
mithis ut eam postridie ante occasum solis invisat neque 
17. se longe expectare faciat). 17. Usque ad tempus quo 
dies spiraverit fugerintque umbrae (ante quam aurae 
vespertinae diem refrigeraverint umbraeque diurnae diffu- 
gerint) revertere, similem te praesta, quaeso ?, mi 


24 Vide annot. ad I, 8. 

25 De forma plurali מראיך‎ v. Del. ad 1. 

26 Conf. annot. ad VII, 1. 

21 Conf. VI, 3 et IV, 5 ubi agitur de hinnuleis pascentibus in liliis. 
28 Vide annot. ad I, 8. 


12 CANTICUM CANTICORUM Ш, 1—5, 


amice, dorcadi aut pullo cervorum super montes 
faucium (gui fauces montium praeruptorum atque odori- 
feris virgultis fragrantium ° transiliunt)... 11, 1. Super ur, 
lecto meo «per in noctibus (uma noctium, quas 
hic jam in domo regia transegerim) quaesivi quem dili- 
git anima mea, quaesivi eum et non inveni eum. 
2. Surgam age (dixi ad me ipsam) et circumeam in 2. 
urbe, in foris et in plataeis: quaeram quem diligit 
anima mea. Quaesivi eum et non inveni eum. 
3. Obvenerunt mihi custodes, circumeuntes in urbe: s. 
numquid quem diligit anima mea vidistis? (dixi eis). 
4. Quasi paululum fuit quod praetergressa sum eos 4 
(vixdum aliquot passus ab eis recessissem) usque ad quod 
inveni (paululum spatium fuit quod praeteriissem ad locum 
ubi inveni) quem diligit anima mea. Corripui eum, neque 
dimisi eum usque ad quod (usque dum) reduxerim 
eum in domum matris meae (im maternam domum, in 
domum quae matris meae fuerat, in meam scil. propriam 
domum.— Sulamithis, quamvis spatio a viro divisa, quum mente 
animoque intime conjuncta cum eo permaneret imaginemque 
ejus quasi ob oculos suos versantem semper sibi prae- | 
sentem haberet, non potest quin etiam noctibus de eo | 
somniaret, somniumque hoc simul et aliqua animi ejus prae- | 
sensio est se ad dilectissimum conjugem tandem redi- 
turam)..... 5. Obtestor vos, filiae Hierosolymorum, s. 
per dorcades, aut per cervas campi, non suscitate, | 


neque exsuscitate amorem, donec ipse indulserit. 


|| 29 У, Ges.—Mühlau u. Volck sub v. “лз. Conf. IV, 8 et VIII, 14. 


/ w. — 9 
Hee 


Il. 


Rex Salomo aliquantum temporis extra Hierosolyma 


transegit. Describitur reditus ejus in metropolim. 


CHORUS CIVIUM HIEROSOLYMORUM. 


6 6. Quaenam ecce haec ascendens e deserto? 
(quaenam haec matrona est, quae ecce ascendit e regione 
deserti? ?) —ut columnae fumi — suffimentum myrrhae 
et thuris ex omni pulvere institoris ?' (sufifus ex myrrha, 
thure pretiosissimisque omnis generis odorum mercibus, 
quas institores apportant. Quaenam est illa quae urbem 
appropinquatur? quid sibi vult ille odoratissimus suffitus, 
illae velut suavissimi alicujus fumi columnae, quae e 

7. deserto urbem versus procedunt?) 7. Ecce lectica illius, 

| quae Solomonis est (em lecticam, quae non alius cu- 
| Juslibet est, sed Salomonis *). Sexaginta viri circa hanc 


30 Vide Del. ad 1. 
31 Reginae Hierosolyma alicunde revertentes intrare solebant, ut 
apparet, metropolim niagni pretii suffimentis circa earum lecticam accensis, 
quod honoris, absque ullo dubio, signum fuerat. Ingressio, quae hic des- 
cribitur, eo solemnior est, quod in regia lectica assidet ipse rex, qui una 
cum uxore sua in hac urbem intrat. Proprie hic regis ingressus describitur, 
sed de regina in prima inscriptionis fronte mentio injicitur deque ea hac 
exeunte agitur, ut aulici Salomonis mores pompaque regii cum regina processus 
plenius exhiberentur. 
32 Conf. כרמי שלי‎ I, 6 et VIII, 12. 


| 
| 


14 CANTICUM CANTICORUM Ш, 8—11, 


sunt e viris Israelis (sexaginta delecti militaris generis 
Israelitae cingunt hanc ?). 8. Omnes illi stringentes 
gladium (gladio armati sunt), edocti bellum: unus- 
quisque — gladium ejus ad femur ejus (uniuscujusque 
gladio praecinctum est femur) a tremore in noctibus 
(prae nocturno tremore, ad impetus et incursiones, qui 
contra noctu deserta transeuntes fieri potuissent, arcen- 
dos). 9. Lecticam * (capsum lecticae) fecerat sibi rex e. 
Salomo ex arboribus Libani (e cedris), то. colu- 10, 


mellas ejus fecerat ex argento (argenteas), recli- 


natorium ejus ex auro, culcitam ? ejus e purpura: 


? —e filiis Hiero- 
solymorum (interiora lecticae ornat amor, in lectica 
scilicet regis assidet ei uxorum ejus primaria, Hiero- 
solymis nata). 11. Exite et intuemini, filiae Sionis, 
in regem Salomonem in diademate, quo corona- 


interiora ejus exornata sunt amore 


verat eum mater sua die nuptiarum suarum atque 
die gaudii cordis sui (exife filiae Hierosolymorum, 
el aspectate cum regina redeuntem regem, redimitum 
diademate, quod capiti suo imposuerat mater sua die 
nuptiarum, die summi. gaudii, quale usquam in vita sua 
persensisset *). 


33 Decima pars lectissimorum regii exercitus militum, militarisque 
regii comitatus, probabiliter, pars dimidia. V. Fr. Delitzsch ad 1. 

34 Vide Ges.—Mühlau u. Volck sub v. ; .אפרי‎ 

35 У, Del. ad 1. 

36 Talem sensum hic verbo дүз tribuere flagitant sequentia 
Quoad name, non amorem proprie, sed personam amatam, sicut et VII, 7, 
itidem haec vox evidenter denotat. 

зт Nullum dubium esse potest hanc ipsam reginam nunc simul 
cum Salomone Hierosolyma reverti. 


IV. 1-3, CANTICUM CANTICORUM 15 


Animi affectus regis Salomonis erga Sulamithida idem initio 
et post reditum ejus in Hierosolyma restat. En quibus alloqui- 
tur eam, jam mundo et vestitu regiarum feminarum exornatam, 
postquam in gynaeceum venerit. Notatu dignum est regem in 
oratione sua, quum pulchritudinem singularum Sulamithidos 
corporis partium extollat, de industria rusticis maximam partem 
imaginibus uti; quod autem ad collum ejus hic cum patris sui 
Davidis procera atque, ab externa facie, gradibus undique con- 
surgentibus extructa turri comparatum, imagine hac, quum mutuo 
libentique amore se ab ea donatum futurum nondum desperaret 
aliumque plane aspernaretur, simul animi ejus tenacitatem aliqua ex 


parte extollere videtur. Conf. VI, 4. 


SALOMO. 


IV, 1, IV, 1. Ecce te pulchram, amica mea, ecce te 


pulchram. Oculi tui sunt columbae (similes columbis 
prae venustate sunt °) pone velamen tuum; crinis 
tuus ut grex nigrarum caprarum quae decumbunt * 
in monte Galaad (quae, quasi pendentes e prominentiis 
2, montis Galaad, in his discumbunt); 2. dentes tui ut grex 
tonsarum oviwm, quae modo ascenderunt e lavacro *, 
quae omnes gemelliparae sunt et liberis orba non 
з, est inter illas "; 3. ut filum cocci (ut fila cocco tincta) 


labia tua sunt et os tuum (proprie: loquendi instru- 


38 Conf. I, 15 et V, 12. 
39 V. Ges.—Mühlau u. Volck sub v. גלש‎ 
40 Imago non solum ab ovium lana, sed etiam a carnoso harum 


candore est petita, qui apud has, quum sint tonsae, amoenissimam e roseo 
albedinem praebet. 

41 (Comparatio versatur circa duas series superiorum et inferiorum 
candidissimorum dentium, quorum singuli plane et aequaliter in utraque 
serie alter alteri respondent neque inter sibi vicinos sive aliquod incompletum 
spatium, sive aliam quamlibet maculam, habent. D. 


16 CANTICUM CANTICORUM ІҮ, 4—7, 


mentum) est suave; ut segmentum mali punici tempus 
tuum (gena tua) est pone velamen tuum; 4. ut turris 


Davidis, collum tuum est, extructa dejectibus " (gra- 
dibus ab omni parte, externa facie, in altum consurgen- 
libus): mille clypei suspensi sunt super ea, omnia 
scuta heroum “ (dejectibus turris collum, clypeis vero 
et scutis monilia, margaritarum lineae cet. comparan- 
tur **); 5. duae mammae tuae sunt ut duo hinnulei, 


gemelli dorcadis, pascentes in liliis * (im pratis liliis 
affuentibus; liliis pectus Sulamithidos, e quo mammae 
prominent, comparatur **). 6. „Usque ad tempus quo dies 
spiraverit fugerintque umbrae* liceat, quaeso, mihi 
venire ad montem myrrhae, ad altitudinem thuris 
(quam felix essem, si me eisdem vocibus, ac quemnam 
alium, ut ad te propere venirem compellares *', ad te, mon- 
lem suavissimae myrrhae, altitudinem thuris, ad te scili- 
cet, quae, amoenissimae umbrosae odoriferae regioni mon- 
lanae similis, tam suave afferre mihi refrigerium par 
es.— Montes et colles, sive altitudines, simul aptam rotun- 
damque Sulamithidos membrorum formam, | simul hanc 
accessum aspernantem, ut v. 4 turris davidica et VI, 4 
militum catervae, leviter designare videntur). 7. “Tota 7, 
tu pulchra es, amica mea, et macula non est in te. 


42 У, Ges.—Mühlau u. Volek sub v. Julius Fürst itidem in lexico 
forma minori (1869) reddit hebraicum תלפית‎ voce dejectus. (Terrasse). 
43 bo hic non est unumquodque, sed omne ad unum. Del. 
Vide Del. ad 1. 
Conf. VI, 2. 
Del. ad 1. 
Conf. II, 17. 


12, 


19, 


IV, 8 — 13. CANTICUM CANTICORUM 17 


Dicta a rege revocant in Sulamithidos memoriam verba 
ejus mariti, quum huic desponsa, sed nondum nupta fuisset : 
affectu erga virum suum male sana, respondendo Salomoni, 
profert haec ipsa verba, quibus suus dilectus, jam sponsus suus 
factus, perculsus amore, ut secum matrimonium inire eam persua- 
deret, usus erat, quibus a rege prolata, natura sua, aequiparari non 
possunt, verbaque sui assensus, — denique felicitatem viri festo 
connubii (itidem verba ejus afferendo), absens quasi mente atque 


amore conjugali aegra, depingit. 


SULAMITHIS, 


8. ,Mecum de Libano, o sponsa mea, mecum 
de Libano descendes, prospectabis de cacumine Ama- 
nae, de cacumine Saniris et Hermonis, de cubilibus 


4 


leonum, de montibus pardorum. * 9. Rapuisti mihi 


cor, o mi soror, o sponsa mea,|uno ex oculis tuis 


(ипо de aspectibus, de conjectibus oculorum fuorum), una 
catella de collariis tuis. 10. Quam venusta blandimenta 


tua sunt, mi soror, o sponsa, quam meliora blan- 
dimenta tua sunt prae vino et odor unguentorum 
tuorum prae omnibus aromatibus. ri. Rorem favo- 
rum stillant labia tua, o sponsa, mel et lac sub 
lingua tua sunt et ipse odor vestitus tui est sicut 
odor Libani (gui fragrantibus plantis et virgultis atque 
eliam suave olenti cedride redundat "). 12. Hortus 
obseratus est soror mea sponsa, scaturigo obserata, 
fons obsignatus. 13. Surculi tui (quod ex fe efflorescit 


48 Conf. II, 17 et I, то. Notatu dignum animadvertere quam diversa 
ab his sunt quae rex sponsae suae vel offerre, vel promittere potuisset. 
49 Del. ad 1. 


gl 
WERSYTECIA 


' 
| 
| 
| 
| 


18 CANTICUM CANTICORUM IV, 14 — 10; V. 1, 2 


et quasi erumpit, flos aetatis tuae) nemus est malorum 
punicarum cum fructu lautitiarum (magni pretii, prae- 
stantissimo), cypri cum nardis, 14. nardus et crocus 
sativus, acoron et cinnamomum cum omnibus arbo- 
ribus thuris (odoratissimis), myrrha et aloe cum 
omnibus praestantiis aromatum (cum praestantissimis 
aromatibus, —et cetera quaecunque praestantissima sunt 
aromata), 15. fons hortorum, puteus aquarum viven- 
tium (perennium) et fluenta de Libano** (quae de Libano 
manant) *.— 16. Surge, septemtrio (func dixeram), 
et veni, auster, perfla hortum meum, diffundantur 
odores ejus: veniat dilectus meus ad hortum suum 
et comedat fructum lautitiarum sui (quem praestan- 
tissimum, quem magni pretii appellat! ". His verbis Sula- 
mithis sponso suo, ut marito, se reddiderat). V, 1. ,,Ecce 
me ingressum (dixerat ille nuptiarum festo) in hortum 
meum, o soror mea, sponsa, decerpsi myrrham 
meam cum balsami frutice, comedo favos meos cum 
melle meo, bibo vinum meum cum lacte meo. 
Indulgete cibo, o socii, bibite et inebriamini, amici!** — 
2. Ego obdormiveram ” (aliquo scil. tempore post nuptias), 
sed cor meum vigil (est, vigilat, vel in somno a con- 
juge minime abstrahor). En, vox (ausculta) dilecti mei 


50 Omnia substantiva quorum primum est פרדם רמונים‎ (v. 13), 
et ultimum נזלים‎ (v. r5), hisque interjecta, sunt praedicata subjecti 
שלחיך‎ (surculi tui) in. v. 13. 

51 Vide v. 13. 

52 mw» est adj. verb. cum pronomine verbi notionem expri- 


mens. V. Ges.—Mühlau u. Volck hebr. Wörterb. sub v. 


- 

- 

У, 1, 

so 

У, 3—5, CANTICUM CANTICORUM 19 


(en dilectum meum) qui pulsat januam: ,,aperi mihi, 
soror mea, amica mea, columba mea, integra mea *, 
nam caput meum plenum est rore, cirri mei—stillis 
noctis“. 3. Exui tunicam meam (reputavi tunc cum 
animo meo), quomodo nune induam eam? lavi pedes 
% 4. Dilectus 
meus protenderat manum suam e foramine ° fenestrae 


meos, quomodo nunc inquinabo eos? 


et— viscera mea intremuerunt .super illum (de illo, 
erga illum.— Dum pendebat animi quid faceret, Sula- 
mithis per fenestram protensam amici, foras perfriges- 
centis, manum vidit et intimis sensibus | misericordiae 
commota est °°). 5. Surrexi ego ut aperirem januam 


53 nan refertur potius ad indolem Sulamithidos, quam ad ejus 
amorem erga juvenem, quum eum non ut maritum, qui fidam sibi, piam 
nisi uxorem appellare posset, in hoc somno, sed ut juvenem solummodo 
sui amantissimum, videret, praesertim quum eadem vox VI, 9 etiam in ore 
Salomonis repetatur. 

54 Verba haec et quae sequuntur documento sunt Sulamithida con- 
jugem in domuncula sua quamvis jam nuptam, sub specie nondum conjugis, 


sed amantissimi ejus juvenis, dum adhuc sponsus suus esset, in somno vidisse. 


55 LXX: ond 776 onic, quae vox in recentiore graecitate de 
| => 5 


fenestra usurpatur. Multi interpretes, interque hos clar. Delitzschius, de 


foramine in janua supra pessulum hic agi putant; sed pessulus nulli 
usui, tali foramine praesente, foret, postquam facillime manu per hoc 
protensa recludi posset, neque adeo, si per foramen januae amatus a 
Sulamithide juvenis manum  protendisset, noctu e suo lectulo haec eum 
conspexisse par fuit, foramine ipsa hac manu obtecto. חור‎ hic est evi- 
denter vacuum spatium in clathris sive cancellis fenestrae ,(הרכים)‎ рег 
quos inspicientem in Sulamithidos domunculam hancque foras evocantem 
amantissimum ejus juvenem vidimus II, 9. Mühlau et Volck, sicut et 
ipse Gesenius olim, referunt vocem ad fenestram. 


5 


56 Secundum Delitzschium cogitatione sibi fingendum est Sulamithida, 


ante quam somno se dedidisset, tunicam bene explicasse et posuisse, quumque 


gs 


ו 


20 CANTICUM CANTICORUM V: 6, 


dilecto meo et manus meae (fempore quo aperuissem 
januam externumque pessulum tetigissem) stillabant myrrha 
et digiti mei— myrrha profluente super ansis claustri 
(claustrum sive pessulus largiter myrrha inunctus erat, 
sic, ut manus Sulamithidos et digiti, quum hunc tetigisset, 
stillabant ab hoc magni pretii unguento, quo, apud veteres, 
juvenes amantes dilectarum a se puellarum januae postes 
el pessulos oblinere solebant. Myrrha super pessulum 
profluens primum ad fores amicum Sulamithidos venisse, 
dumque has clausas invenisset, postea jam, inuncto vide- 
licet antea pessulo, ad fenestram domunculae ejus se 
reddidisse indeque hanc frigore percitum orasse, ut 
intus ingrediendi veniam sibi daret, luculenter ostendit. 
Imaginem hanc castissima conjux referendo, quasi non 
somnium, sed id eventu ei contigisse amicumque suum revera 
ibi affuisse, narrat, dum bene se meminisse dicat manus 
suas et digitos stillasse myrrha, qua pessulus januae 
domunculae ejus ab hoc inunctus fuisset). 6. Aperui 
ego amico meo, at amicus meus declinavit, praeteriit. 
Anima mea egressa erat dum loqueretur (dum obse- 
craret me ut frigescentem eum exciperem, — anima mea 
e corpore prope etiam excesserat, revera querimoniis 
ejus penitus tacta eram, revera vocem ejus audiveram): 
quaesivi eum, sed non inveni eum, appellavi eum, 
sed non respondit mihi, offenderunt me custodes 


de die nudis pedibus ambularet, etiam hos ante somnum lavasse (v. ad 1.). 
Quod verum est, pudor et decus retinebant eam tantisper, sed amor et commi- 
seratio vicerunt. 


| 
| 
| 
| 


—. 


| 
| 


7 


8 


9, 


Y. 7-9, CANTICUM CANTICORUM 21 


circumeuntes per urbem °, 7. pulsarunt me, vulnera- 
runt me, deripuerunt palliolum meum de me custodes 
moenium (fugiendoque hos, palliolum in manibus eorum 
reliqui D.). 8. Obtestor vos, filiae Hierosolymo- 
rum, si forte incideritis amico meo, quid renuncia- 
bitis ei de me? Renunciate, quod aegra amore 


: с ва 
ego sum °. 


CHORUS REGINARUM ET PUELLARUM. 


9. Quidnam amicus tuus est prae alio quolibet 
amico, o pulcherrima mulierum, quid amicus tuus 
est prae alio quopiam amico, quod sic obtesteris 
nos? (quibus dotibus amicus tuus ceteris amore et affectu 
dignis juvenibus praestet, dic nobis, ut bene ac distincte 
cognoscamus eum, si forte obviam nobis factus esset, tuumque 
mandatum efficiamus, quod adeo cordi tibi est, ut nos obtestere 
tanta cum contentione? — Reginae et puellae consulto male 
sanae Sulamithidi consentiunt revera se posse alicubi ama- 
tum ejus offendere, moremque ei gerere voluntatique ejus 


57 Sulamithis, quamvis nata et adulta ruri, notione de Hierosolymis 
atque urbanis institutis minime privata esse potuit, nil ideo mirum, si in 
somno, egressa e rustica sua domuncula, per Hierosolymorum plateas currere 
sibi visa est, estque hoc somnium quod non in regia, sed jam nupta in 
domuncula sua viderat, praesagium proximae separationis suae a marito, 
quum altero, quod III, 1—4 narraverat, reditum, post separationem, ad 
eum quasi praesagiebat. 

55 Verba alterius hemistichii possunt etiam significare: quid (cur) 
renuncietis ei quod aegra amore sum? i. e. non renunciate ei me amore 
confici (conf. analogum usum pron. מה‎ УШ, 4), quod forsan melius. 
Diversitas sententiae pendet a praesentia, vel absentia, in legendo pausae 
vocis post תנידו לו‎ nb. Hanc vocis pausam distinguit masora, quam in 
versionis textu secutus sum. 


22 CANTICUM CANTICORUM Y, 10-12, 


explendae, quam Vl, 1 expressim exsequi promittunt, sunt 
paratae; simul earum haec interrogatio nescio qualem opinio- 
nis praesumptionem contra Sulamithidos amici praestantiam, 
non sine aliquo fastidio, quod domino suo hunc praeferre per- 
geret, semper prodere adhuc videtur. Sulamithis, ad haec 
ingenue alque simpliciter respondendo, externam faciem 
conjugis sui, amoris affectu perfusa, eis describit. Notatu 
dignum, quod Sulamithis, coram reginis, quae regali sum- 
ptuosae magnificentiae sint assuetae neque imagines so- 
lummodo rurales magni potuissent facere, formam et spe- 
ciem conjugis sui describendo, comparationibus etiam ex 
iis quae in regia circa se atque eas videret, petitis 
utitur, utque uxor, quae naturaliter marito suo propior 
est, singillatim membra ejus depingit. 


SULAMITHIS. 


то. Amicus meus est candidus et rubidus 10. 
(in ejus ore vivida rubedo colori candidissimo confun- 
ditur °°), praecelsus prae myriade virorum (conspi- 
сии; inter myriades, —inter myriades virorum facile eum 
dignosceres): тт. caput ejus est aurum purissimum ® tt. 
(ut purissimum aurum refulget): cirri ejus sunt pal- 
marum frondes °!, nigri sicut corvus °; 12. oculi ejus 12 


59 Apte imagini huic illustrandae Del. homericum affert og 
ors Tig т ¿parra yon qot pura. 

60 Conf. annot. ad v. 15. 

61 V. Ges. — Mühlau u. Volck sub v. mbnbn. 

62 Corvina cirrorum nigredo lucido hic atque rubenti oris candori 
opponitur. D. 


—À س‎ 


— 


13, 


14, 


15, 

sunt sicut columbae ad rivos aquarum, lauti % in 
lacte, assidentes ad plenitudinem (nitidi oculi ejus sunt 
sicut columbae, quae, postquam in rivis aqua pellucida 
uberioribus lautae sint, aliquod tempus in ripa, sicces- 
sendo operam dantes, desuper permanent, acies nempe 
amici Sulamithidos oculorum in medio albo, quasi in lacte 
perenni, quod omnino atque aequaliter cavos eorum 
compleat, residet); 13. genae ejus sunt areola plan- 
tae odoriferae — tumuli (proprie: turres) odorum; labia 
ejus sunt lilia, stillantia myrrham profluentem (/abia 
ejus sunt decora ut lilia, si his addes odoratissimam myr- 
rham, quacum halitus ejus et sermo comparari potest); 
14. manus ejus lateres aurei cylindrati sunt, completi 
gemma tartessia (mamus ejus aureos cylindros, quibus 
digitalium unguium gemmae, monente Del, topazo sive 
chrysolitho similes, inclusae sunt, referunt); venter ejus est 
toreuma eboris contectum sappiris (cui sappiri inclusi 
sunt; ipse venter conjugis, itidem sagaciter monente D., 
cum eburneo artificio, venulae vero, quae per delicatissimam 
cutem ejus perlucent, cum sappiris comparantur); 15. crura 


63 Quum substantiva py et יונה‎ ambo sunt fem. gen., praedicata 
gen. f. mns et  תובשי‎ necesse ad utrumque horum, proprie tamen 
ad vw, referri debent, quoniam columbarum imago nisi oculis descri- 
bendis (similiter ac I, 15 et IV, 1) hic inservit. Quoad nbn, secun- 
dum Del. atque multos alios interpretes, idem est ac מלאה‎ gemmarum 
insitio, ita ut hic oculi Sulamithidos viri cum splendidissimis gemmis 
compararentur Sed quum in imagine nostra de rivis aquarum deque 
columbis in his sese lavantibus agitur, praestat cum antiquissimis inter- 
pretibus (LXX: int zÀqcopara 050000 Vulg.: super fluenta plenissima) 
vocis simplicissimam, hancque etymologicam, significationem amplecti. 


24 CANTICUM CANTICORUM У, 18. 


ejus sunt columnae marmoris candidi, fundatae super 


basibus auri purissimi % (ex auro purissimo). Aspectus 


ejus (facies, statura) est sicut Libani — eximius sicut 
cedri; 16. palatum (omme quod e palato procedere 
potest, praecipue: loquela) ejus dulcitudines, et totum 
eum — delicias. Hic (falis) est dilectus meus, et hic 
socius meus % (socius vitae meae, meus conjux) о 
filiae Hierosolymorum. 


Dolores Sulamithidos atque animi ejus candor vincunt 
reginarum fastidium haeque, jam sinceriter partes ejus suscipiundo 
aegraeque assentando, porro, ut disserendi de dilecto suo ansam 
ei darent, ubi ille hoc temporis puncto moraretur, eam expres- 
sim interrogant. 

64 Bases crurum sunt fedes a genibus usque ad soleas. Haerent 
interpretes quid sibi vult haec comparatio imorum pedum cum auro. Sed 
postquam singillatim partes corporis dilecti sui conjugis Sulamithis des- 
cripserit perveneritque ad pedes, qui minus aspectui subjiciuntur, compa- 
randi genus, quod hucusque est secuta, naturaliter mutare debuit, quumque 


hos bases crurum simulque et totius egregii corporis mariti sui appella- 
verit, gressus horum necesse habuit cum auro, quod pretio et splendore 
maxime est conspicuum, comparare. Notetur hic frequentissimus in sacris 
libris usus verbi Чол ire in significatione vivere, aliquam vitae rationem 
sequi; aurei ergo gressus Sulamithidos viri non solum physicam eorum 
pulchritudinem, sed et agendi ejus rationem maxime probam atque integer- 
rimam demonstrant. Similiter et caput ejus initio descriptionis (11) ut aurum 
a Sulamithide exhibetur; capite ergo et pedibus viri sui cum auro compa- 
ratis non solum indole, sed etiam ratione agendi eum haec vel maxime resplen- 
dere tradit. Ceterum, tota versus 15 imago etiam simpliciter praestan- 
tissimos, a cruribus incipiendo, pedes Sulamithidos viri, ut notavi, de- 
monstrat, quum aurum in universum praestantiam denotet, candidum vero 
marmor, pariter ac ebur auro inclusum, venustissimum aspectum praebeat. 

65 Conf. VII, 11. Socium (רעה)‎ nisi virum suum Sulamithis 
appellare potuit. Conf. p. 58. 

CHORUS REGINARUM ET PUELLARUM. 


YL 1, VI, 1. Quonam iit dilectus tuus, o pulchra inter 
mulieres, quo devertit dilectus tuus, ut quaeramus 
eum tecum? (dic, ubinam illum hoc temporis puncto 
commorari putes, ut una tecum quaeramus eum, ut in 
quaerendo eo nostrum etiam subsidium tibi praebeamus). 


SULAMITHIS, 


2, 2. Dilectus meus nunc descendit in suum hor- 
tum ad areolas odoriferarum plantarum, ut pasce- 
ret" in hortis (scil. in pratis liliis obsitis, quae, prope hortos, 
quasi horum continuationem efficiebant amoenitatisque eorum 
specimen prae se ferebant) et ut colligeret lilia (hoc tem- 
poris puncto, scil. quo Sulamithida interrogaverant reginae, 
ejus dilectus tali occupationi vacare solebat). 3. Ego mei 


dilecti sum, et dilectus meus est mei °", ille pascens 


3 


gregem suum in liliis ®. 


SALOMO, 


4 4. Pulchra tu mihi es, amica mea, ut Tirza 
(amoenissimum oppıdum, quod, post Salomonem, usque ad 
regem Omrium sedes regni israelitici fuerat), speciosa 

ut Hierosolyma, metuenda ut vexillis expansis ca- 


66 Verbo רעה‎ hic proprium sensum suum reddere flagitat eadem 
expressio de Sulamithidos amico in v. 3 et II, 16. 

67 Conf. VII, 11. 

68 Vide annot. ad II, 16. 

tervae ° (ut catervae, quarum non est neque, coram 
aliquo, bonere arma, neque receptui aut fugae se com- 
mittere). 5. Averte oculos a facie mea, nam hi oppu- 
gnant me. Crines tui sunt ut grex nigrarwm caprarum, 
in Galaad; 6. dentes tui sunt ut 


70 


quae decumbunt 
grex ovium, quae modo ascenderunt e lavacro, quae 
omnes gemelliparae sunt et liberis orba non est 
inter eas "; 7. ut segmentum mali punici tempus 
tuum (gena) est pone velamen tuum. 8. Sexaginta 
illae (ecce) reginae et octoginta pelices mihi sunt 
et puellae absque numero; 9. una autem ea, co- 
lumba mea, incorrupta mea, una ea est matri 
suae, eximia ea genitrici suae (uma autem ea plane 
mihi cordi est, una ea, quum nata esset, felicem reddidit 
тает suam, — una ea feliciter est’ nata, perfecta 
scilicet omnibusque numeris, quantum naturae est femi- 
nae, absoluta, ideoque, quum ingenio meo tantum conve- 
niat, recte praeter omnes mihi arridet). Viderunt eam 
puellae et felicem praedicaverunt eam, reginae et peli- 
ces — et collaudaverunt eam (animi scil. candor et 
pulchritudo Sulamithidos tales sunt, uf haec extra invidiam 
in pulcherrimarum adeo puellarum et reginarum | animis 


69 Vexillum amoris conjugis, quod potenter protexerat Sulamithida, 
dum huic conjuncta esset (II, 4), praebuit absque dubio regi, praeter ce- 
tera, quod ad se ipsum, ansam ejus cum vexillis instructis, recta in hostem 
procedentibus, armatis catervis comparandae, quamvis ipsam, quum primum 
eam vidisset, difficilem subigi scilicet futuram suspicans, eodem vocabulo 
jam appellaverit (VI, 10). 

9 Vide annot. 39 ad IV, 1. 


7 
71 Conf, annot. ad IV, 2. 


Ow 


-- 


10, 


11 


12 

sit posita, quae neque suum putant ut cum hac compara- 
rentur, huncque animi puellarum atque reginarum sensum, 
qui etiam in affabilissime ab eis factis quaestionibus 
V, 9; VI, т conspicitur, Salomo, praecipue post reditum 
suum, non potuit дит animadverteret). 


Ultima Salomonis verba revocant Sulamithidi in mentem 
tempus, quo primum hic cum comitatu suo, domunculam ejus 
praetereundo, vidit eam in hortulo, quaeque fuit causa ejus in 
regiam transferendae. Male sana atque mentis impotens, fida 
conjux repetit nunc verba, quae a Salomone audiverat pro- 


lata, quaeque tunc bene non intellexerat. 


10. „Quaenam haec est quae prospexit e hortulo 
ut aurora, pulchra ut luna, eximia ® ut lumen solis, 


metuenda simul ut vexillis instructae catervae?** 11. In 


hortum nucis juglandis ® descenderam, ut viderem 


viridia vallis (ut inspicerem vireta, quae in valle, rivo 
aquae perennis irrigua, DM), viruissent), ut viderem si 
germinasset vitis, si floruissent mali punicae. 12. Nes- 
civeram, quum animus meus posuit ante me ™ currus 
populi mei — alicujus nobilium ? (Mil scieram, nil expecta- 
veram, quum inopinanter currus populi mei atque nescio 


72 D.: pura, quam etiam significationem vox בר‎ absque ullo dubio 
tuetur, sed praestat hic significatio magis primaria, in qua haec ab eadem 
persona modo (VI, 9) in usum vocata est. 

73 Hortus hic non est, bene monente Del., peculiaris nucum, sed 
cujus pulchrae illae arbores praecipuum ornamentum efficiebant. 

74 שמתני‎ idem est quod "723b שמה‎ vel “265, posuit ante me, me 
conspicere fecit. 

15 3°73 potest etiam forsan melius ut accusativus a שמתני‎ de- 
pendens accipi cum significatione: a/que aliquem nobilem. 


28 CANTICUM CANTICORUM УП, 1, 


quem nobilem ex horto animadvertissem, quumque me 
abscondere voluissem, audiveram voces:—). УП, 1. ,,Re- 
vertere, revertere, o Sulamithis™, revertere, revertere, 
et spectabimus te** (ut fe spectemus, da veniam nobis te 
inspiciendi. — Auditis his Sulamithis reverterat et dixerat:). 
Quid spectabitis in Sulamithide— aliquid ut choream 
machanaiticam... (nisi desideratis simile aliquod modi et ri- 
tus machanaiticae saltationis, quae apud nos obtinet, videre, 
quamque coram, si vobis hoc placet, exhibere minime recuso. 
— Sulamithis nempe, visis regiis curribus, primum fugere 
coeperat, quumque audisset voces, quae eam appellarent, 
pristinum. animum receperat et reversa ingenue quod in 
patria ejus regione spectabile fuisset, nempe saltantiunculam 
machanaiticam, Salomoni et comitatui suo proposuerat). 


Salomo, quum saltationem, qua, ut hospitio (Feveie), 
eum excepisset, Sulamithis in mentem ei revocaverit, interpellat 
eam, saltationem, in qua pulcherrimi venustissimi corporis ejus 
motus, quasi erumpendo, eum delenivissent, verbis suis repetit, 
incomparabilem vero pulchritudinem ejus singillatim describendo, 
purgare nunc quidem praecipue se aliquo modo de suo in eam 
concepto affectu, dum et haec dotibus et pulchritudine juvenis, cui 


76 Quum nomen השולמית‎ articulum tuetur, si proprium, ut videtur, 
Sulamithidos, simul et gentilicium est idemque quod שונמית‎ (IR, 1, 3), 
e Sunemo scil. oriunda (LXX: y Zovvapitıg). Probabiliter, parentes ejus e 
Sunemo (quod hodie etiam Súlam appellatur), oppido in tribu Issachari, 
in viciniam Engaddae ante eam natam migraverant. V. Del. ad І. 

77  םינחמ‎ sive מחנה‎ est nom. propr. oppidi (vide Ges. — Mühlau 
u. Volck sub v.). Absentia articuli ante vocem monet Sulamithida non 
stricte saltantiunculam, quae nempe in oppido מחנים‎ obtinet, sed e genere 
ejusmodi saltationum, quae scilicet ad instar machanaiticarum essent, hospi- 
tibus suis proponere. Delitzschius (v. ad 1.), quem etiam Mühlau et Volck 
sequuntur, de castris sive choris angelorum hic agi intelligit. 


УП, 1, 

nupta est, rapta esset 78, studet, voceque “Ҹу (nobilis), quam 
modo ex ea de se audivit, consulto, formam et dotes ejus ele- 
vaturus, ipsam, in primo verborum suorum exordio, appellando, 
eam reginae munere dignam esse declarat atque obiter nobilitatis 
dignitatem sic in eam transfert. 


SALOMO, 

" 2. Quam pulchri gressus tui sunt in soleis, o 
femina nobilis (literate: filia viri nobilis — filia nobilis. — 
Sulamithis, quum nobiles hospites animadvertisset, leviore 
vestitu mudisque pedibus, ut solebat, fuisse videtur, 
soleasque, ad hospites exitura, ante saltantiunculam sci- 
licet peragendam, induisse). Flexus femorum tuorum 

з. ut monilia sunt —opus manuum artificis; 3. umbi- 
licus tuus est labrum rotunditatis (ventri fui depressio 
circa umbilicum maxime concinna optimeque rotundata est, 
pulcherrimum cratera referens), ne deficiat vinum medi- 
catum (depressio ventris tui cratera vino pretiosissimo 
idoneum refert itaque comparatum ut hoc nunquam eum 


18 Conf. analogam aliud post aliud Sulamithidos viri membrorum 
ab hac factam descriptionem V, 10—16, quae subsequenti a rege ipsius 
Sulamithidos singulorum membrorum descriptioni factae ansam aliqua ex 
parte praebuisse videtur, 

79 [nter veteres profanos orientales poetas elegantissimus Kälidäsas 
in Meghadüto inducit sub Yakshi specie virum ab uxore sua separatum, 
qui, conspecta nube, hanc, ut amicum, nuncium a se ad eam mittit, 
enumerandoque insignia, quibus hic nuncius suam conjugem facile cogno- 
scere posset, hanc esse nimna-ndbhim (depresso umbilico praeditam) indicat 
(78 ed. Stenzl); idem alio loco (28) vorticem pulcherrimi fluminis cum 
femineo umbilico comparat. Quae addidi eorum ratione habita, qui omnia 
recentiorum temporum mensura metiuntur neque probe sciunt omnem 
antiquitatem etiam peculiares in universum informationes enunciandi leges, 
rerum suarum conditione descriptas, habuisse, easque, quamvis a nostris sint 
diversae, ne minime quidem his, si bene perspectae sint, esse inferiores. 


30 CANTICUM CANTICORUM ҮП, 4-6, 


exire esset coacta, vestem nempe levissimam, sine dubio, 

induta erat, pulchritudineque membrorum eo magis splen- 

duisse alque sic animum Salomonis rapuisse videtur); 

venter tuus est acervus granorum tritici, conseptus | 
liliis 9; 4. duae mammae tuae sunt sicut duo hin- 4 
nulei, gemelli dorcadis; 5. collum tuum est ut turris 5 
eboris (eburnea, —turris extra eburneis tabulatis obducta, 
sole lucente amoenissimum prospectum exhibens *',—collum 
tuum est procerum, simulque nitidum et candidum tanquam 
ebur); oculi tui sunt piscinae in Hesbone, ad portam 
filiae multitudinis (7. e. hujus oppidi, hominum multitudine 
abundantis * —oculi tui sunt duo lacus, qui portam oppidi 
Hesbonis intrantes limpidissimae aquae aspectu delectant); 
nasus tuus est ut turris Libani (ut furris in monte Libano 
exstructa) prospiciens versus Damascum (literate: 
prospiciens in faciem Damasci °°); 6. caput tuum super 6, 


80 Hodie etiam, docente Wetzsteino apud D., pulcherrimus humanae 
cutis color, apud Syros, tritici similis habetur. Sub liliis hic candida tuni- 
culae lintea possunt intelligi. V. Del. ad 1. 

81 Turris eburnea, de qua nullibi alias in sacris scriptis fit mentio, 
verisimiliter in imaginatione, ad collum Sulamithidos cum hac comparan- 
dum, a rege est concepta (v. Del. ad 1), estque haec jam magis sincera, 
si ita dicere fas est, quam cum armis instructa turri, ut IV, 4, compa- 
ratio, quum unice collo, absque ornamentis, elevando inserviat. 

82 Sequor Del, qui vocem בת‎ ad subintelligendum p, quod est | 
fem., non ad ,שער‎ refert. Apud LXX itidem: & rúa Soyepoç nol). 


вз LXX: mipyos той Aıßavou axorzúwv плросотоу Aapacxoi. Si mente 
fingas pulcherrimam hanc turrim in elatiori loco, sed non tam in altum, quam 
in latitudinem desuper exstructam fuisse, comparatio hujus cum naso facile 
explicatur, haecque mox amoenissimae, ad mentem Delitzschii, subsequenti 


capitis cum Carmeli hemisphaerio comparationi materiam praebere potuit. 


7 


8 
9 


10 

te (quod culmen et coronam staturae tuae efficit *) est 
quasi Carmelus (amoenissimum ad mediterraneum mare 
promontorium, | pulcherrimis arboribus et optimo cocco 
abundans), et coma capitis tui est sicut purpura (uf 
splendidissima purpura e rubro nigricans atque refulgens): 
rex devinctus est (captus est) his cirris! 7. Quam 
pulchra tu et quam suavis esses, o amor (0 deliciae meae, 
o dilecta °°) in voluptatibus! ® (guum fam pulchra, tam- 
que sis jucunda, o amica mea, quantis voluptatibus 
perfusus essem, si mihi mutuo amore tuo frui licuis- 
set!). 8. Ista statura tua similis est palmae et 
mammae tuae 


racemis; 9. dixeram in animo meo: 
ascendam super palmam, implicem me frondibus 
ejus—tuque patiare, quaeso (haec im votis habueram), 
ut sint mammae tuae ut racemi vitis (ut sim! pro 
dulcissimis vitium racemis), odor autem nasi (oris) tui 
ut suavia mala (quae odorem et refrigerium praebent), 
то. palatumque tuum ut vinum bonitatis — (boni ge- 
neris, optimum,—t. e. oscula tua et amatoria loquela, si 
mihi concederentur— o utinam concessae essent —similes 
essent vino optimo). 


Sulamithis interpellando respondet: 
84 Vide D. ad 1. 


85 ,רהטים‎ quod mire quam torquent plurimi interpretes. Recte Del., 
quem vide ad 1. Conf. Ges.—Mihlau u. Volck hebr. Wörterb. sub v. רהש‎ 


86 Vide annot. 36 ad III, 0. 


87 Vide Ges.—Mühlau et Volck sub у. תענוג‎ 

SULAMITHIS, 


— Quod it ad amicum meum recta, quod leniter 
commovet labia etiam somniantium ** (hoc vinum, hic 
amatorius susurrus, absque precibus, absque ambagibus, 
ipse directe ori conjugis mei, illius, at non alius cujusquam, 
infunditur, haec suavissima mortalium voluptas, quae etiam 
Jam somno obrutorum labra leniter moveri verbaque mutui 
amoris suaviter murmurare facil). тт. Ego dilecti mei 
sum, et nisi in me conversum est desiderium ejus (ego 
illius sum et ille, similiter atque ego, nullam aliam uxorem 
desidera! °°). 12. Age, o mi amice (o mi conjux), 
exeamus rus (educ me himc et fac me rurales tecum 
respirare. auras): pernoctemus (habitemus) in vicis, 
13. mane surgamus ad vineta (ut vineta inspiciamus), 
videamus si effloruerit vitis, aperuerit se flos vitis, 
germinaverint mali punicae. Ibi dem amores meos 
tibi ^. 14. Mandragorae dant odorem et super °" foribus 

88 Verba 1 הולך‎ primus, idque rectissime, Delitzschius Sulami- 
thidi interpellanti tribuit, quae jejuna atque paene sensu cassa in regis ore 
fuissent. Haec quidem Sulamithidos interpellatio, praeter non minus ponde- 
rosa ulteriora verba, praecipuum orationis suae momentum fuisse videtur, 
quod manifestam ei victoriam attulerit. 

89 Notetur hic valor vocis תשוקה‎ ; conf. Gen. III, 16: ואל אישך‎ 
תשוקתך‎ et erga virum desiderium tuum (conversum erit), quae lex 
est uxoris erga maritum, quaeque hic plane et expressim completur, quum 
idem, idque dulcissimum, officium etiam mariti erga uxorem sanciatur. 
Conf. Mal. П, 13—17. 

90 Conf. v. 10 et 7. 

91 Praepositio by hic etiam e regione (prope), ad opinionem Ern. 


Renani, habere potest. Amplector cum Del. significationem vocis primariam. 


isnno, me sentiente, ut mabn II, 9 (vide annot.) est pluralis categoriae. 


- 


- 


- 


- 


1. 


2, 


3, 


4 


o 

nostris * (quarum plures quam unam, ad opinionem De- 
litzschit, Sulamithidos domuncula habuerat, — probabiliter in 
antepagmento, quod extra sub tecto super forem concin- 
natum esset) sunt omnis generis eximia (фота, eximii 
fructus), recentia et vetera (recentes et veteres, supe- 
rioris scil. anni, vel annorum, fructus; quoad recentes — 
positi sic ut sole et aere corrumpi non potuissent), quae 
reposueram tibi... 


Rex exiit, resolutione in animo facta Sulamithida pristinae 


felicitati suae reddere, decretum hoc ei per alios, ut videtur, 


4) ad morem in talibus receptum, nunciaturus, quorum haec nescia, 
T coram reginis et puellis, denuo in tempora, ubi cum amico suo, 
4 nondum nupta subque severa tutela fratrum, nisi clam conversari 
‘A potuisset, postea vero, huic connubio juncta, tam felix fuisset, 
delabitur. 
1 SULAMITHIS. 
š VIII, 1. VIII, 1. Quis fecisset te ut fratrem mihi (utinam 
ו‎ esses ut frater mihi), qui suxisset ubera matris meae 
(ut fratrem germanum): obviam irem tibi in platea, 
N (si mihi obviam ires in platea —) oscularer te, neque 


me contemnerent homines (neque meum in te affec- 

2 tum male interpretarentur), 2. sincere et aperte agerem 

tecum ° (apprehenderem te), adducerem te in domum 

Y matris meae (in domum, ubi vixerat et progenuerat 
1 me mater mea), tu institueres me, bibendum darem 
tibi de vino condimento (de condito), de musto mali 


А) 
Е J | 92 Conf. annot. 2I ad IL o. 
93 Vide Del. Koh. p. 202. 


34 


CANTICUM CANTICORUM ҮШ, 3, 4 


punicae meae... “ (/mpedimenta rupta erant connubio, 
pergit Sulamithis: adduxeram denique eum et collocaveram 
in domo matris meae). 3. Laeva ejus manus sub capite a. 
meo et dextera ejus amplexatur me!—4. Obtestor 4 
vos, filiae Hierosolymorum: non suscitate, neque 
exsuscitate amorem, donec ipse indulserit ®. 


94 Vel: de musto mali punici mei, quod redit ad idem. 

95 Pro on П, 7 et Ш, 5 hic est prohibitivum מה‎ (proprie: 
quid? cuinam rei? quorsum ?), quum, post priores fortissimas obsecrationes, 
simplicis jam rogationis satis fuit, haecque est causa cur dorcades et 
cervae, per quas Sulamithis primum reginas et puellas obtestabatur, hic 


sint omissae. 


- 


5, 


6 


Ill. 


CHORUS ENGADDENSIUM. 


5. Quaenam haec est ascendens e deserto ° (ascen- 
dens colles engaddenses, qui a Hierosolymis deserto in- 
terjecto separantur), annixa ad dilectum suum? 

Salomo integritate et constantia Sulamithidos in virum 
suum pietatis motus, hanc ad suos cum marito, quem antehac 
ex Engaddis Hierosolyma advectum esse apparet, remisit. 
Postquam natale solum advenisset conspexissetque bene notam 
sibi (conf. II, 3) malum, quae in pristino mariti ejus fundo 
(primis collibus Engaddensibus citra desertum) creverat (VIII, 5), 
Sulamithis incipit. 


SULAMITHIS, 


Sub hac malo (ubi requiescere amaveras) excitare 
te solebam e somno: hic enixa est te mater tua, hic 
enixa est quae genuerat te (hic cum dolore te pepererat). 
6. Pone me, ut anulum signatorium, ad cor tuum 
(impone me, ut anulum signatorium tuo pectori), ut 
anulum signatorium—ad brachium tuum (arctissime 
me amplectere), quoniam validus, sicut mors, est amor, 

96 Conf. III, 6, ubi eadem interrogatio ad reginam primariam 


refertur, Sulamithisque sic redux triumphanti reginae aliquo modo com- 
parari videtur. 


9* 


36 CANTICUM CANTICORUM ҮШ, 7, 8, 


aspera sicut orcus est aemulatio (verus amor mulla re 
frangi potest atque invictus est, aemulatioque ejus con- 
tra omnia delenimenta aspera et implacabilis permanet), 
flammae ejus sunt flammae ignis—coruscatio Jahi 
(fulgur): 7. aquae copiosissimae non valent extin- 
guendo amori et torrentes minime obruunt eum 
(quumque verus amor adeo fortis sit per se, nulli corrup- 
telae, neque vel maximis largitionibus cedere potest). 
Si proponeret quis etiam omnem substantiam (omnia 
bona, omnes fortunas) domus suae pro tali amore 
(ut hic scil. etiam tanto pretio violaretur), nisi contem- 
nendo contemnerent eum ° (nil aliud nisi contemptum 
et indignationem lucraretur, —talis ego sum, pergit Sula- 
mithis, viro meo penitus et in aeternum devota, frustraque 
fratres mei, quum sub tutela eorum immatura manerem, 
те talem omnino futuram non confisi erant). 8. ,,Soror 
nobis parva est (Soror nostra adhuc parva est, dice- 
bant ill), necdum mammae sunt ei (necdum nubilis 
facta est): quid faciemus sorori nostri (quem modum 
agendi quod attinet ad sororem nostram, suscipiemus) 
in illo die quo diceretur male de ea? (quum, nubilis facta, 
in malam famam inciderit, scil. si inciderit —. °° En quomodo 

97 Sunt qui pronomen 15 referunt non ad ,איש‎ sed ad ביתו‎ nn, 
vigorem clarissimae per se sententiae, sine ulla necessitate, quamvis salva 
grammatica, diminuendo. 

98 דב‎ cum praep. ב‎ personae saepe occurrit in sensu male dicere 
de aliquo (e. gr. מרים ואהרון במשה‎ 3330 Num. XII, 1) et dicere in aliquem, 
contra aliquem (ex. gr. Num. XXI, 7 etc.). Voces שידבר בה‎ nva (in die quo dice- 
retur in illam) Ern. Renanus vertit: le jour ой on la recherchera, sed peti in ma- 


trimonium jam neque cum sequentibus, neque cum antecedentibus quadrat, quo- 
niam apertus ambitus de sorore non adeo fratrum suspiciones excitare potuisset. 


9 


10. 


VIII. 9, 10, CANTICUM CANTICORUM 37 


tunc, pergit Sulamithis, fratres ejus de ea disceptabant:— ). 
9. Si murus fuerit ea (si se procis impermeabilem, ut 
solidus murus, praestabit), esto! construemus super hoc 
coronam muralem argenti ° (ex argento, ornabimus eam, 
in honore et pretio habebimus), at si janua ea erit (Si mon muri, 
sed januae, cujus valvae non adeo arcte, si has cum muro 
compares, compactae sunt, speciem praebebit 1%), praeclu- 
demus (coarctabimus) hanc januam assibus cedri 
(compagibus cedrinis, scil. firmissimis,—si incestis amo- 
ribus facilem se accessu praebuerit, propria potestate 
nostra ab opprobrio, quo domum nostram contaminaret, 
eam arcebimus.—Frustra, pergit Sulamithis, disceptationes 
vestrae, quae parvulam me lacerabant, fuerant—): 10. ego 
murus sum et mammae meae sicut turres (quae 
expugnari non possunt)—tunc (quum me semper con- 
stantem minimeque mutabilem vidisset) fui in oculis ejus 
ut quae nacta est pacem (reputavit me talem a qua 
pax non erat extorquenda, quae nisi in conjugis amore 
pace frueretur, belloque abstitit pacemque meam mihi 
reliquit. — Sunt Salomoni porro, pergit Sulamithis, innu- 
merabilia bona, quae ipse possidef quorumque fructum 
etiam aliis percipiendum | indulget: meum bonum, amor 
incorruptus meus, nusquam a me divelli patitur, sicut 
omnia, о Salomo, tua tuorumque tibi sunt et tuis, neque 
alicujus uspiam erit ut haec attentet. Hanc sententiam Sula- 


99 Vel, interpretante Del, pinnarum argentearum seriem. 

100 Si vocabulo דלת‎ significationem foris, non valvas, sed unum 
tabulatum exhibentis, tribuas, sensus idem permanet, dum et haec, minime 
valida prae muro, facillime super cardinibus suis huc et illuc moveri potest. 


38 CANTICUM CANTICORUM ҮШ, 11, 12, 


" sunt 11, 


mithis exprimit sequentibus:—) 11. Colles vinarii " 
Salomoni in Baal-hamon, dat vineam custodibus, 
unusquisque tenetur afferre ei pro fructu ejus per 
annum mille siclos argenti 77: 12. vinea, quae mea est 
(innocentia, quae a me est inseparabilis; conf. 1, 6), est 


coram me (mecum est, alieno nemini patet), mille autem 


- 


2, ^ 


sicli tui sunt, o Salomo, et ducenti custodientium 


fructum ejus! (sc. vineae, fructum vineae tuae 1%, — uterque 


vestrum, tu sc. et custodes hortorum tuorum, habete vestra!) 


101 Sing. כרם‎ vinea sine dubio est coll, vel si spatio omnes hae 
vineae conjunctae essent, quum in eodem hoc versu pluribus permittitur 
custodibus, quorum unusquisque magnam ex hac argenti summam regi 
afferre tenebatur. 
102 ya dependet conditionaliter a jns dat (dedit, —) ea conditione a 
ut unusquisque afferat, — quod quum est clarum, grammatica explicatione 
similium in versionis textu supersedi. 


.את פרי כרמך per attractionem pro‏ את פרין 103 


13, 


LV. 


Conjuges denique ad domunculam suam perveniunt ibique 
congratulantium amicorum turba circumdantur. Instruitur con- 
vivium felicissimusque virorum his uxorem fidelissimam alloquitur. 


VIR SULAMITHIDOS, 


13. O habitans in hortis (o habitatrix hortorum, 
quae a hortis, a vita sc. rustica, non es divellenda, quae 
nunc frueris hac, omnibus delenimentis repulsis), amici 
arrectis auribus sunt ad vocem tuam (appetunt, sub- 
auscultant tuam vocem): da mihi audire (fac audiam 
te canentem, aliquem tuorum cantuum nobis profer). 


Quum verbum השמיעני‎ (da mihi audire) in mentem 
Sulamithidos eandem paene viri sui amantissimi elocutionem 
revocaverit, quam, ante quam sponsus suus factus esset, mane ad 
eam veniendo protulisset (II, 14: השמיעני את קולך‎ da mihi 


audire vocem tuam) quamque, ei unice devota, coram rege 


40 VIII, 4 


CANTICUM CANTICORUM 


repetivisset (II, 14), ad haec respondendo, modulatur nempe 
sua ipsius verba, 10% quibus tum virum suum, ut citius ad se 


reverteretur, invitabat. 


SULAMITHIS. 


- 


14. „Percurre (citius spatium, quod nostras habita- 14. 
liones separat, confice), mi amice, et similis esto, 
quaeso, dorcadi aut pullo cervorum super montes 
odorum** (similem fe praesta dorcadi aut hinnuleis, qui 
montes fragrantibus plantis et virgultis obsitos tran- 


siliunt ®), 


104 Vide annot. 105. » 
105 Conf. II, 17, ubi in eisdem Sulamithidos verbis nisi una vox 


sono variat. 


ARCHETYPUM. 


fe 


שיר חשירים 


אשר לשלמה 
I.‏ 


SULAMITHIS. 


&2 לריח שמניך‎ po מנשיקות פיהו כי טובים דדיך‎ spe 
+ טובים שמן תורק שמך על כן עלמות אהבוך משכני אחריך‎ 
נרוצה הביאני המלך חדריו נגילה ונשמחה בך נזכירה דריך‎ 
& מישרים אהבוך שחורה אני ונאוה בנות ירושלם כאהלי‎ "o 
קדר כיריעות שלמה אל תראני שאני שחרחרת ששזפתני‎ 
השמש בני אמי נחרו בי שמני נטרה את הכרמים כרמי שלי‎ 
: לא נטרתי הנידה לי שאהבה נפשי איכה תרעה איכה‎ 
תרביץ בצהרים שלמה אהיה כעטיה על עדרי חבריך‎ 


6 


CHORUS REGINARUM ET PUELLARUM. 
s לא תדעי לך היפה בנשים צאי לך בעקבי הצאן‎ ow 
את גדיתיך על משכנות הרעים‎ yo 


CANTICUM CANTICORUM; I, 9-11, 9‏ 
SALOMO.‏ 
לססתי ברכבי פרעה רמיתיך רעיתי נאוו לחייך בתורים 
צוארך בחרוזים תורי am‏ נעשה לך су‏ נקדות הכסן 
SULAMITHIS.‏ 
עד שהמלך במסבו נרדי נתן ריחו צרור המר דודי לי 
בין שדי ילין אשכל הכפר דודי לי בכרמי עין גרי 
SALOMO.‏ 
הנך יפה רעיתי הנך יפה עיניך יונים 
SULAMITHIS.‏ 
הנך יפה דודי אף נעים אף ערשנו רעננה קרות בתינו 
ארזים רחיטנו ברותים אני חבצלת השרון שושנת העמקים 
SALOMO.‏ 
כשושנה בין החוחים כן רעיתי PI‏ הבנות 
SULAMITHIS.‏ 
כתפוח בעצי היער כן דורי בין הבנים בצלו חמדתי וישבתי 
ופריו pino‏ לחכי הביאני אל בית היין ודגלו עלי אהבה 
סמכוני באשישות רפדוני בתפוחים כי חולת אהבה אני 
שמאלו תחת לראשי won‏ תחבקני השבעתי אתכם בנות 
ירושלם בצבאות או באילות השרה אם תעירו ואם תעוררו 
את האהבה עד שתחפץ קול דורי הנה זה בא מרלג על 
ההרים מקפץ על הגבעות דומה דודי לצבי או לעפר האילים 
הנה זה עומד אחר כתלנו משגיח món” jb‏ מציץ jb‏ 


13. 12, 


II, 10 — ill, 9. CANTICUM CANTICORUM; 45‏ 
החרכים ענה רודי ואמר לי чур‏ 35 רעיתי יפתי ולכי לך כי 
הנה inen‏ עבר הגשם חלף הלך לו הנצנים נראו בארץ ny‏ 
הזמיר הגיע וקול התור נשמע בארצנו התאנה חנטה mas‏ . 
והגפנים סמרר נתנו ריח קומי לכי רעיתי יפתי ולכי לך יונתי . 
wina‏ הסלע בסתר המדרגה הראיני את מראיך השמיעני את 
קולך כי קולך ערב ומראיך נאוה אחזו לנו שעלים שעלים . 
קטנים מחבלים כרמים וכרמינו סמדר דודי לי ואני לו הרעה ‚ 
שושנים עד שיפוח היום ונפו הצללים סב רמה לך דודי לצבי . 

או לעפר האילים על הרי בתר על משכבי בלילות בקשתי . 
את שאהבה נפשי בקשתיו ולא מצאתיו אקומה נא ואסובבה 
בעיר בשוקים mama‏ אבקשה את שאהבה נפשי בקשתיו 
ולא מצאתיו מצאוני השמרים הסבבים בעיר את שאהבה ‚ 
נפשי ראיתם כמעט שעברתי מהם עד שמצאתי את שאהבה 
נפשי אחזתיו ולא ארפנו עד שהביאתיו אל בית אמי ואל חדר 
הורתי השבעתי אתכם בנות ירושלם בצבאות או באילות . 
השדה אם תעירו ואם תעוררו את האהבה עד שתחפץ 


li. 


CHORUS CIVIUM HIEROSOLYMORUM. 
המדבר כתימרות עשן מקטרת מר ולבונה‎ үз лор מי זאת‎ 
מכל אבקת רוכל הנה מטתו שלשלמה ששים גברים סביב‎ 
לה מגברי ישראל כלם אחזי חרב מלמרי מלחמה איש חרבו‎ 
‚ על ירכו מפחר בלילות אפריון עשה לו המלך שלמה מעצי‎ 


CANTICUM CANTICORUM. IIl, 10 — IV, 18.‏ 46 
הלבנון עמודיו עשה כסף רפידתו זהב מרכבו ארגמן DIN‏ 
רצוף אהבה מבנות ירושלם צאינה וראינה בנות ציון במלך 
שלמה בעטרה שעטרה לו אמו ביום חתנתו וביום שמחת לבו 
SALOMO.‏ 

הנך יפה רעיתי הנך יפה עיניך יונים מבעד לצמתך שערך 
כערר העזים שנלשו מהר גלעד שניך כעדר הקצובות שעלו 
מן הרחצה שכלם מתאימות ושכלה אין בהם כחוט השני 
שפתותיך ומדברך נאוה כפלח הרמון רקתך מבעד לצמתך 
כמגדל דויד צוארך בנוי לתלפיות אלף המגן תלוי עליו כל 
שלטי הגבורים שני שריך כשני עפרים תאומי צביה הרעים 
בשושנים עד שיפוח היום ונסו הצללים אלך לי אל הר המור 
ואל גבעת הלבונה כלך יפה רעיתי ומום אין чр‏ 


SULAMITHIS. 

אתי מלבנון כלה אתי מלבנון תבואי תשורי מראש MON‏ 
מראש שניר וחרמון ממענות אריות מהררי נמרים לבבתני 
אחתי כלה לבבתני באחר מעיניך באחר p‏ מצורניך מה 
יפו Tm‏ אחתי כלה מה טבו דריך m pro‏ שמניך מכל 
בשמים נפת תטפנה שפתותיך כלה רבש וחלב תחת לשונך 
mm‏ שלמתיך כריח לבנון גן נעול אחתי כלה גל נעול מעין 
חתום שלחיך פררס רמונים Dy‏ פרי מגדים כפרים OY‏ נרדים 
נרד וכרכם קנה וקנמון עם כל עצי לבונה מר ואהלות עם 
כל ראשי בשמים מעין גנים באר מים חיים ונזלים үз‏ לבנון 
עורי צפון ובואי תימן הפיחי גני יולו בשמיו יבא דורי לגנו 


10, 


Y, 1, 


a 
o 


¡A 


11, 


8 


Y, 6 CANTICUM CANTICORUM. 47 


ויאכל פרי מנדיו באתי לגני אחתי בלה אריתי מורי oy‏ 
בשמי אכלתי יערי was Dp‏ שתיתי ייני ny‏ חלבי אכלו 


רעים שתו ושכרו דודים אני ישנה ולבי ער קול דודי דופק ‚ 


פתחי לי אחתי 4 יונתי תמתי שראשי נמלא טל קוצותי 
nb 009‏ פשטתי את כתנתי איככה אלבשנה רחצתי 
את רגלי איככה אטנפם רודי שלח ידו מן החור ומעי המו 


. וידי נטפו מור ואצבעתי מור‎ "n5 קמתי אני לפתח‎ voy 


עבר על mas‏ הכנעול פתחתי אני לדודי ודודי חמק עבר 
נפשי יצאה בדברו בקשתיהו ולא מצאתיהו קראתיו ולא 
ענני מצאני השמרים הסבבים בעיר הכוני פצעוני נשאו את 
רדידי מעלי שמרי החמות השבעתי אתכם בנות ירושלם 
oW‏ המצאו את דודי מה תגירו לו שחולת אהבה אני 


CHORUS REGINARUM ET PUELLARUM. 


מה רורך מרור היפה בנשים מה TM‏ מרור שככה . 


` ₪ 
SULAMITHIS. השבעתנו‎ 


דורי צח ואדום דגול מרבבה ראשו m OND‏ קוצותיו 
תלתלים שחרות כעורב עיניו כיונים על אפיקי מים רחצו 


בחלב maw‏ על מלאת לחיו mmy»‏ הבשם מגדלות ‚ 
מרקחים שפתותיו שושנים נטפות מור עבר ידיו גלילי . 


am‏ ממלאים בתרשיש "yo‏ עשת үш‏ מעלפת ספירים 
שוקיו עמודי שש מיסרים bp‏ אדני פז מראהו כלבנון בחור 


כארזים הכו ממתקים וכלו מהמרים m‏ רודי וזה רעי ‚ 


בנות ירושלם 


CANTICUM CANTICORUM; VI, 1— VII, 3,‏ 48 
CHORUS REGINARUM ET PUELLARUM.‏ 
נה הלך דורך היפה בנשים אנה פנה דורך ונבקשנו עמך 
SULAMITHIS.‏ 
m‏ ירד לגנו לערוגות הבשם לרעות בגנים וללקט 
שושנים אני לדודי wm‏ לי הרועה בשושנים 
SALOMO.‏ 
יפה את רעיתי כתרצה נאוה כירושלם אימה כנדגלות 
הכבי עיניך מנגרי שהם הרהיבני שערך כעדר очул‏ שגלשו 
מן הגלעד שניך כעדר הרחלים שעלו үз‏ הרחצה שכלם 
מתאימות ושכלה אין בהם כפלח הרמון רקתך מבעד 
לצמתך ששים המה מלכות ושמנים פילגשים ועלמות אין 
מספר אחת היא יונתי תמתי אחת היא לאמה ברה היא 
ליולרתה ראוה בנות ויאשרוה מלכות ופילגשים ויהללוה 
SULAMITHIS.‏ 
מי זאת הנשקפה כמו שחר יפה כלבנה ברה כחמה 
אימה כנדגלות אל גנת ms‏ ירדתי לראות באבי הנחל 
לראות הפרחה הגפן הנצו הרמנים לא ידעתי נפשי שמתני 
מרכבות pp‏ נדיב שובי שובי השולמית שובי שובי mm»‏ 
בך מה תחזו בשולמית כמחלת המחנים 
SALOMO.‏ 
מה יפו פעמיך בנעלים בת נדיב חמוקי ירכיך כמו חלאים 
מעשה ירי אמן שררך אגן הסהר אל יחפר лол‏ בטנך ערמת 

חמים סוגה בשושנים שני שריך כשני עפרים תאמי צביה ‚ 
צוארך 29252 השן עיניך ברכות בחשבון על שער בת רבים . 


אפך כמגדל her‏ פני puo‏ ראשך Toy‏ ככרטל 


ודלת ראשך כארנמן מלך אפור ברהטים מה יפית ומה . 

‚ רמתה לתמר ושדיך‎ nop בתענוגים זאת‎ Mane noy) 
. לאשכלות אמרתי אעלה בתמר אחזה בפנפניו ויהיו נא‎ 
. שריך כאשכלות הנפן וריח אפך כתפוחים וחכך כיין הטוב‎ 


SULAMITHIS. 


הולך לדודי למישרים 223 שפתי ישנים אני לרודי . 


ועלי תשוקתו לכה דודי נצא השרה נלינה בכפרים похо)‏ 
לכרמים נראה אם פרחה הגפן פתח הסמרר הנצו הרטונים 
ow‏ אתן את דודי לך הדודאים נתנו mo‏ ועל פתחינו כל 


סגרים חדשים m‏ ישנים דודי צפנתי לך מו יתנך כאח ‚ 


לי рух‏ שדי אמי אמצאך בחוץ pes‏ גם לא יבזו לי 


אנהגך אביאך אל בית אמי תלמרני אשקך учо‏ הרקח . 


טעסים רמני שמאלו תחת ראשי wow‏ תחבקני השבעתי 
אתכם בנות ירושלם מה תעירו ומה תעררו את האהבה 
venne 7}‏ 


Ш. 


CHORUS ENGADDENSIUM. 


מי ואת עלה [b‏ המדבר מתרפקת על דודה 


CANTICUM CANTICORUM, 

SULAMITHIS. 
חבלה‎ now חבלתך אמך‎ nov תחת התפוח עו אל‎ 
בך כחותם על ורועך כי עזה‎ En כחותם‎ wow m» 
רשפיה רשפי אש‎ bi it כמות אהבה קשה‎ 
שלהבת יה מים רבים לא יוכלו לכבות את האהבה ונהרות‎ 
לא ישטפוה אם יתן איש את ת כל הון ביתו באהבה בו‎ 
אחות קטנה ושדים אין לה מה נעשה לאחותנו‎ x ma 
рро ביום שידבר בה אם חומה היא נבנה ₪ טירת‎ 
אני חומה ושדי כמגדלות‎ an roy ואם רלת היא נצור‎ 
כרם " ה לשמה בבעל‎ p אז הייתי בעיניו כמוצאת‎ 
המון נתן את הכרם לנטרים איש יבא בפריו אלף כסף‎ 
כרמי שלי לפני האלף לך שלמה ומאתים לנטרים את פריו‎ 

IV. 
VIR SULAMITHIDOS. 
היושבת בגנים חברים מקשיבים לקולך השמיעני‎ 

SULAMITHIS. 


ברח nem m‏ לך לצבי או לעפר האילים על הרי בשמים 


Есе 


ҮШ, 8— 14 

E P-PLOGU S. 


EPILOGUS. 


Operis interpretatione, quod plane integrum, 
ut in praefatione posui, apparet cujusque nulla pars 
эсте relli ` ` loc reri pati 16 absolut: 
neque avelli, neque 10060 moveri patitur , absoluta, 
jam de interno sacri poematis sensu verba aliquot 
proferre licet. Ardentissimum amorem, ut omnibus 
manifestum est, paginae hae, inde a prima usque 
ad ultimam, spirant, sed qualis et quantus est ille 
amor? Estne hic singularis alicujus personae, an ad 
omnem humanitatem pertinet? et rursus, estne hic 

106 Vide annotationem 109. Integritati internae etiam mirus omnium 
manu scriptorum sacri poematis codicum consensus plane respondet, quum in 
his, si quae orthographiam vel accentus spectant excipias, nulla varians lectio 
deprehenditur (conf. Del. pp. 178 — 184). Eundem cum masoretico textu 
consensum tuetur etiam noster antiquissimus, e collectione firkowicziana, 
Sacrorum Bibliorum XI sec. codex, qui in Caesarea publica petropolitana 
bibliotheca asservatur, in quo ne minime quidem sacrum poema, verbo- 


rum forma et tenore, a masora discrepare, hoc, post doctissimum no- 
strum Hermannum Strackium, attentissime perlustrato, inveni. 

bá 


humanitatis nobis coaevae, an pertinet ad humani- 
tatem selectam, vel ad hanc universam, quae, con- 
summato mundo, in aeternum vigebit? 

Et primum omnium, non est hic amor, quem 
secundariwm vitae humanae elementum doctissimus 
Renanus appellat, praeponendo ei officium et ratio- 
nem "', quum officium et ratio, immo ipsa veritas, - 
ne minime quidem in sacro poemate nostro sejun- 
gantur. Amor hic est uxoris erga virum et viri erga 
uxorem, est mysterium, quod a divina lege verbis: 

„et erunt corpus unum“ (Gen. П, 24) prolatum atque 
a S. Paulo dicente: ,,uxor in proprium corpus suum 
nullam potestatem habet, sed vir, et similiter, vir in 
proprium corpus suum nullam potestatem habet, sed 
uxor (I Cor., УП, 4; conf. Mal. II, 13 —16)** explana- 
tum est. Eadem haec lex, in illustri posita monumento, 
exempli specie, sacro poemate nostro promulgatur. 
Et per quem? quo divinae mentis interprete? per t 
sapientissimum et potentissimum regem, qui et per- ) 


10. 


sona agens et ipse auctor est poematis '%, qui hac 


107 Le Cantique des Cantiques, 1860, pp. 144 et 146. 
408 Quae contra Salomonem auctorem poematis nostri afferuntur . 


plane sunt futilia, solumque pronominale v, quod pro אשר‎ in titulo et in 
, 1 , 


= 

candida et excelsa animi sui confessione, conjugum 
amorem indissolubilem esse atque invictum, ut ipsa 
mors, testatus est atque obsignavit (¢egeay:ce). 

His positis, quaestio tamen injici potest, cur 
feminae solummodo virtus in actione poematis, at 
non adeo viri, exhibetur, ad quam paratissimum est 
responsum auctorem poematis nisi feminam accurate 
describere potuisse, quum hujus nempe virtutem tunc 
quidem expertus esset, ex verbis autem Sulamithidos 
clarissime elucere etiam virum suum eodem affectu 
in eam fuisse (УП, rr; VI, 3; IL, 16) amoremque 
eorum fuisse parem, neque talem, qui unum ab altero 
divelli pateretur. Accedit quod, si femina, quae natura 
est debilior, tantam animi virtutem praestiterit, quanto 
magis viri est in hoc sanctissimo mysterio permanere 
neque in proprio corpore suo discidium, quod neci 
voluntariae aequum est (Mal. П, 15—16), pati. 

Conjugum amor, divortium quorum abhorret 
ipse Deus (Mal. II, 16), est porro vis vitalis, qua 
- libro usque З primo aspectu aliquid ponderis habere videtur, 
sed et haec opinio nulla est, quum sciamus pronominalem formam ש‎ in 
Deborae cantu (Jud. 5, 7), de cujus antiquissima aetate nemo dubitavit, 


atque alias passim in sacris libris occurrere, eandemque etiam apud longe 


antiquissimos phoenices et assyrios obtinuisse. 

divina in terris hominum societas, quam ecclesiam 
vocamus, continetur, vis et potestas, quae nullis 
sollicitationibus,. nullis corruptelarum illecebris cedit. 
Idem ille divinus amor, qui crucis sacrificio est 
consignatus, etiam ecclesiam cum Christo, ut recte 
Patres senserant, conjungit, Sulamithisque poematis 
nostri ecclesiae est typus, quae fida, nullis hac ille- -- 
cebris praevalentibus, conjugi suo divino permanet, 

inque sinu ejus, ut casta Sulamithis, aeternae felici- 


tati denique requiescet. 


we 

Annotatio 109-na. Praecipua dramaticae poematis nostri actionis 
momenta hic non absque re forsan indicare fuerit. Et quidem tres sunt 
actionis loci, ubi drama peragitur, quorum primus, a I, 2 incipiundo usque 
ad VI, 10, est Salomonis regia, ubi duo actus, indicatione intermedia III, 6 — 1 1 
divisi, absolvuntur; secundus locus est vicinia deserti prope Engaddam VIII, 
6 — 12, tertius — domuncula conjugum VIII, 15 — 14, in quo duo ultimi actus, 
brevi indicatione intermedia VIII, 5 praemissa, drama concludunt. Poema 
quatuor actibus constat, quorum primus I, 2— Ш, 5 affectum regis erga 
Sulamithida hujusque fortissimam, immutabili conjugis amore, repugnantiam 
pandit. Regias blanditias aspernantem Sulamithida, tanquam unam de multis 
reputando, Salomo in principio digniter pulchritudinem ejus ornare promittit; 
mox tamen palam ei fit hanc ornamentis non indigere neque adeo ullum 
par ei esse, quum fortissimis armis, nempe castimonia morumque atque 
ingenii sanctitate, instructa esset, quibus dotibus eo magis regem allexit. 
Secundus actus (IV, 1 —VIIL— 4) regis animi statum, post peregrinationem 
cum uxore sua primaria confectam depingit, jamque rex minime de ornanda 
Sulamithidos pulchritudine cogitat; immo magnitudinem suam et magnificentiam 
nil posse prae conditione mariti Sulamithidos, dum, post primum in hunc animi 
affectum (I, 6), amare eum perrexisset (IV, 6; II, 17), dum postea hic sponsus 
suus (IV, 8— 16), dumque vir factus esset (V, 1; VII, 7 — 11 cet.), certum atque 
manifestum habet. Fortitudine atque constantia sacri amoris sui Sulamithis vicit, 
vicitque non ad humiliora descendendo, non lacrimis, non precibus, sed sui con- 
jugis suumque mutuum amorem semper ob oculos adversarii ponendo, —amore, 
qui, quum sit hominum divinae in terris conditionis praecipuum fundamentum, 
ipse potens sicut mors (VIII, 6), mortem, ne quidem blanditias aut delenimenta, 
minime curat (VIII, 7), illo caelesti sub forma debilis feminae lumine, quod 
non regis fuit attentare, qui jam non solum pacem ei incolumem relinquere 
(VIII, 10), sed etiam suam adversam pugnam glorioseque captum incommo- 
dum posteritati sacro poemate, quod est animi ejus, ut in epilogo hujus 
opusculi (p. 43) asseveravi, confessio, tradere se alligatum censuit (I, 1). Duo 
reliqui actus, jam finito proprio dramate, conclusionem ejus rapide efficiunt, 
quum in tertio (VIII, 6—12) Sulamithis redux qualem de rege triumphum 
reportaverit in via viro suo amantissimo refert, in quarto (VIII, 13) vero, 


tempore convivii, vir uxorem suam pulcherrimam ad cantandum coram amicis 

invitat. In tribus prioribus actibus Sulamithis reginis, coram rege, narrat, ut 
verus ejus amor natus esset (I, 6), ut hic etiam externae sui et amici ejus 
rerum naturae responderet atque hac etiam firmaretur (I, 16, 17), ut juvenis 
ei dilectus saepe eam inviseret (П, 8—17; УШ, 1, 2), ut sponsus factus 
connubium denique eam accelerare fecerit (IV, 8— 16; V, 1), utque sic indis- 
solubili aeternoque nexu cum hoc conjuncta esset (I, 2, 12— 14; II, 3—6; 
ү 


Sulamithide duo prophetica somnia, quorum alterum ei paulum post 


, 10 16; VI, 3; VII, 10—11; УШ, 3). Adducuntur praeterea in his a 
nuptias Engaddae (V, 2—7), alterum in regia Salomonis (III, 1—4) 
fuerat. His non alienum a re forsan est adjicere juvenem, antequam 
sponsus factus esset, Sulamithida vocibus רעיתי‎ socia mea (amica mea), 
"ne^ pulchra mea (IL то), sponsam autem, quum vere sponsa (כלה)‎ 
sua facta esset, appellare incepisse (IV, 8, 11; conf. 9, 10 et 12, ubi 
appellationi sponsae blanda sororis appellatio est adjecta; conf. etiam 
V, 2, ועט‎ eam verbis אחותי‎ soror mea, רעיתי‎ socia vel amica mea, 
appellat) hancque sic etiam uxorem appellavisse (V, 1), dum rex nisi 
voce רעיתי‎ socia (amica mea) uteretur (I, 9, 15 cet.), usque dum 
feminam nobilem (2°73 na) eam nominaverit (УП, 2); notandum est 
porro Sulamithida virum suum nomine socii (pv), non solum amici 
(mx), appellavisse (V, 16). Haec etiam unitati et integritati dramatis 
argumentoque ejus atque domicilio minime, si quid video, repugnare mihi 
videntur. Quum personae agentes dramatis nostri nec in hebraico archetypo, 
nec in LXX atque Vulgatae versionibus notatae sint, posteriores interpretum, 
qui sacrum poema dramaticum esse agnoscerent, unusquisque ad proprium 
arbitrium poematis verba Salomoni, Sulamithidi cet. tribuebant neque in his est 
qui plane alterutri consentiat *; si vero matrimonii mysterium in nostro 
poemate sacrorum arcanorum interpreti sagacissimo Delitzschio perluceat, ne 
hoc quidem, ad ejus etiam interpretandi normam, ut poematis nervus atque 
fundamentum, bene notante Keilio (p. 398), est positum, dum Sulamithis, 
secundum hunc atque alios, aequo amoris affectu erga Salomonem, ut hic 


erga eam, sponsam scilicet et uxorem suam, incensus perhibeatur. Eadem 


diversitas et in actuum dramati tribuendo numero obtinet **, hisque distin- 


guendis bene perspiciendum est poema nostrum, si est dramaticum, pecu- 


liaris generis esse minimeque scenicum, ut recte Delitzschius monet (p. 12). 


* Keil: I 


$ . Debitas partes singulis sacri dramatis personis agentibus tribuere jam 


ilis orientales interpretes tentamina faciebant, ut in armenica ex. 


25 
ineuntis christianae aerae 
gr. Sacrorum Bibliorum sec. V versione, quod a doctissimo collega meo Patkanowio teneo, 
personae agentes, quamvis ad interpretum plenum arbitrium, rubris literis distinctae sunt. 

** Vide Del. p. 11; Keil p. 399. 

